title: Lee Clayton

text: Clayton palasi sitten Nashvilleen ja havaitsi yllätyksekseen, että hänestä oli siellä tullut eräänlainen kulttihahmo. Hän kokosi yhtyeen, johon kuuluivat Philip Donnelly (kitara), Colin Cameron (basso), Andy McMahon (kosketinsoittimet), Jimmy Day (pedalsteel) ja Danny Lane (rummut). Vuosi 1976 kului tien päällä keikkaillen ja seuraavana vuonna hän teki levytyssopimuksen Capitol Recordsin kanssa.


title: Lee Clayton

text: Vuonna 1978 ilmestyi sitten kriitikkojen kehuma albumi "Border Affair", joka teki hänestä "uuden kantrin suuren lupauksen". Albumia on erinomaisuudessaan verrattu Guy Clarkin esikoislevyyn. Miehiä yhdistää sama tuottaja, Neil Wilburn, vaikkakin tyylilajit ovat varsin erilaiset. Claytonin "järeän miehekäs" äänenkäyttö tuo mieleen Waylon Jenningsin. Kakkosalbumia myytiin kuitenkin Yhdysvalloissa vain noin 15 000 kappaletta johtuen huonosta markkinoinnista ja jakelusta sekä siitä, että albumin musiikkityyli ei sopinut radiosoittoon.


title: Lee Clayton

text: Kriitikkojen suosion mutta kaupallisen epäonnistumisen hämmentämänä Clayton piti jälleen matalaa profiilia ja testasi uusia lauluja elävän yleisön edessä. Tuloksena oli niin ikään taiteellisesti onnistunut albumi "Naked Child" (Capitol, 1979). Samana vuonna Clayton alkoi saada kunnolla tekijänoikeustuloja.


title: Lee Clayton

text: "Naked Child" -albumin julkaisun jälkeen Clayton esiintyi muun muassa Tukholman Konserthusetissa entisten The Byrds -miesten Roger McGuinnin ja Chris Hillmanin konserttikiertueella. Tuolloin Claytonin yhtyeeseen kuuluivat jo mainitut Donnelly ja Cameron sekä uutena miehenä rumpali Tony Newman.


title: Lee Clayton

text: Vuonna 1981 häneltä ilmestyi albumi "The Dream Goes on".


title: Join Hands

text: Join Hands on brittiläisen uuden aallon yhtye Siouxsie and the Bansheesin toinen studioalbumi. Se on ilmestynyt vuonna 1979 Polydor Recordsin (U.K.) kustantamana. Tuottajat ovat Nils Stevenson ja Mike Stavrou yhtiöstä Air Records Ltd.


title: Join Hands

text: Länsi-Saksassa valmistetun LP-painoksen luettelonumero on 2383 551 ja C-kasetin 3170 551. Valmistaja on Hause Deutsche Grammophon Gesellschaft mbH, Hohe Bleichen 14-16, 2000 Hamburg 36. LP-levyssä on avautuvat kannet ja sen sisäkannessa on piirroskuvat yhtyeen neljästä jäsenestä.Kappaleiden tekijät ja sovittajat ovat Siouxsie and the Basheesin jäsenet eli Sioux / McKay / Morris / Severin, paitsi "Poppy Day": trad., san. John McCrae; "Mother": san. Siouxsie and the Banshees; Oh Mein Papa: säv. Burkhardt, san. Turner / Parsons; "The Lords Prayer": trad. Kappaleen "Oh Mein Papa" julkaisuyhtiö on Peter Maurice Music Co. Ltd.


title: Join Hands

text: Kappaleen "Poppy Day" alkuun on merkitty vietettäväksi kahden minuutin hiljainen hetki ja itse kappale alkaa kirkonkellojen soitolla. Kappale liittyy Flanderin taisteluun.


title: Join Hands

text: Albumin nimi mainitaan kappaleessa "Premature Burial".


title: Join Hands

text:
LP-levyn mukana on erillinen lyriikka-arkki, jossa on yhtyeen omien kappaleiden sanat. Julkaisulupa on yhtiöiltä Pure Noise ja Chappell Music Ltd.
Albumi on arvosteltu Soundi-lehdessä. Sen mukaan albumi ei ole yhtä hyvä kuin esikoisalbumi "The Scream". Kitaravetoisen musiikin tunnusmerkkejä ovat ahdistava goottilainen raskaus, jylhä massiivisuus ja kompin jähmeys. Yhtyeen laulusolisti Siouxsie on taitava sanoittaja ja aihepiireinä ovat harmaa arki, skitsofrenia ja kuoleman läheisyys. Albumin päättävää pitkää Isä meidän -rukoukseen perustuvaa kappaletta "The Lords Prayer" pidetään epäonnistuneena. Parhaisiin kappaleisiin kuuluu singlenä julkaistu "Playground Twist", josta on tehty myös erinomainen video. Albumin teon jälkeen kitaristi John McKayn ja rumpali Kenny Morrisin kerrotaan eronneen yhtyeestä kesken Britannian kiertueen.


title: Maunulan kirkko

text: Maunulan kirkko on Maunulassa, Helsingissä sijaitseva Oulunkylän seurakunnan kirkko. Kirkon on suunnitellut arkkitehti Ahti Korhonen ja se valmistui 1980.


title: Maunulan kirkko

text: Maunulan modernin kirkon puuverhoillulla alttariseinällä on kuvanveistäjä Heikki Niemisen "Krusifiksi", joka on kuparia ja puuta. Kirkon sisustuksen on suunnitellut sisustusarkkitehti Olavi Hänninen. Hänen puolisonsa, tekstiilitaiteilija Airi Snellman-Hänninen on suunnitellut kirkkotekstiilejä lukuun ottamatta rakennuksen muut tekstiilit. Kirkkotekstiilit ovat tekstiilitaiteilija Terttu Hassin. Kirkossa on myös Sam Vannin taidetta.


title: Maunulan kirkko

text: Maunulan kirkko toimi Helsingin seurakuntayhtymän "Verkkokirkko.fi" -palvelun näyttämönä kymmenen vuotta vuosina 2003-2013. Palvelussa oli mahdollista seurata internetin välityksellä Maunulan kirkon jumalanpalveluksia ja konsertteja. Verkkokirkko-toiminnan alkaessa muita vastaavia kirkkoja ei vielä ollut Suomessa. Striimausten lisääntyessä muista kirkoista Maunulan verkkokirkon kävijämäärät vähenivät ja toiminta lopetettiin.


title: HMS Kent (1901)

text: HMS Kent oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.


title: HMS Kent (1901)

text: Alus tilattiin Portsmouthin telakalta. Sen köli laskettiin 12. helmikuuta 1900 ja alus laskettiin vesille 6. maaliskuuta 1901. Alus valmistui 1. lokakuuta 1903.


title: HMS Kent (1901)

text: "HMS Kent" palveli Kiinan asemalla 1906-1913 ja se palasi Portsmouthiin huollettavaksi elokuussa 1913. Alus lähetettiin Falklandin saarille syyskuussa 1914 ja se otti osaa Falklandin saarten taisteluun 8. joulukuuta upottaen Saksan keisarikunnan laivaston kevyen risteilijän "SMS Nürnbergin". Alus etsi "HMS Glasgowin" kanssa Tulimaan rannikolta "SMS Dresdenin", joka upotettiin 14. maaliskuuta 1915. Alus siirrettiin maaliskuussa 1915 Kiinan asemalle, mutta se palasi Britteinsaarille jo toukokuussa. Sen alempien runkokasemattien kuusituumaiset tykit siirrettiin kaksi kantta ylöspäin 1917.


title: HMS Kent (1901)

text: Alus suojasi Kanaalin saattueita kesäkuussa 1918 ja heinäkuussa se siirrettiin Kiinan asemalle. Alus lähetettiin Vladivostokiin tammikuussa 1919, kun japanilaiset ja amerikkalaiset sotivat alueella bolshevikkijoukkoja vastaan. Alus laitettiin myyntilistalle Hong Kongissa maaliskuussa 1920.


title: Muistojen Bulevardi

text: Muistojen Bulevardi on suomalaisten Eija Kantolan, Marita Taavitsaisen ja Saija Varjuksen studioalbumi vuodelta 2002.


title: Röllin laulut 1

text: Röllin laulut 1 (MLLP-1001) on suomalaisen Allan Tuppuraisen studioalbumi vuodelta 1986. Levyn kappaleita on esitetty Tv-sarjassa "Rölli" vuonna 1986 sekä Allu Tuppuraisen tekemillä satukuunnelma-levyillä vuosina 1985–1986.


title: Röllin laulut 1

text: Levyn kaikki kappaleet ovat Allu Tuppuraisen säveltämiä ja sanoittamia. Levyn avauskappale ”Tässä tulee Rölli” toimi Rölli-sarjan tunnuskappaleena aina sarjan viimeiseen tuotantokauteen asti. Levy on äänitetty Laser-studiolla Ulvilassa sekä ML-studiolla Nummelassa.


title: Röllin laulut 1

text: A-puoliB-puoli


title: Tanel Kangert

text: Tanel Kangert (s. 11. maaliskuuta 1987 Vandra) on virolainen maantiepyöräilijä. Hän aloitti ammattilaisuransa Ag2r-La Mondiale-tallissa 2008–2009, kilpaili Viron maajoukkueessa 2010 ja palasi ammattilaiseksi Astana Teamissa 2011. Hän siirtyi EF Education First -talliin 2019.


title: Tanel Kangert

text: Lähteet: Cyclingbase, Cycling Archives, Pro Cycling Stats


title: Jason Ridge

text: Jason Ridge (s. 28. joulukuuta 1974) on yhdysvaltalainen homopornonäyttelijä, joka on esiintynyt myös nimellä Jake Lavelle. Hän työskenteli Hot House Entertainmentille ja perusti oman Ridgeline Films -yhtiönsä vuonna 2007. Hän teki esiintymisen "The Howard Stern Show'ssa" syyskuussa 2007. Hän on voittanut kahdesti sekä GayVN- että Grabby-palkinnon.


title: Jason Ridge

text: Vuonna 2010 Ridge otettiin Grabby Awards Wall of Famelle.


title: Courtney George

text: Courtney Christine George (s. 24. kesäkuuta 1986 Duluth) on yhdysvaltalainen curlingpelaaja.


title: Courtney George

text: George aloitti curlingin pelaamisen vuonna 1996, ja vuonna 2001 hän sai nuorten Yhdysvaltain-mestaruuskisoista ensimmäisen mitalinsa. Hän sai varaheittäjänä nuorten MM-kisoista kultaa 2002 ja hopeaa 2003. George oli mukana nuorten MM-kilpailuissa myös 2004 ja 2007. Hän oli vuonna 2005 voittamassa hopeaa aikuisten maailmanmestaruuskisoista ja osallistui vuoden 2006 olympialaisiin, joissa Yhdysvallat oli kahdeksas. George voitti vuosina 2008–2012 viisi kertaa maansa mestaruuskisojen pronssimitalin.


title: Courtney George

text: Myös Courtneyn veli Tyler on curlingpelaaja.


title: Jay Murphy

text: Jay Dennis Murphy (s. 26. kesäkuuta 1962 Meriden, Connecticut) on yhdysvaltalainen ammattilaisuransa lopettanut koripalloilija, joka pelasi NBA:ssa neljä kautta. Hänen pelipaikkansa oli iso laitahyökkääjä.


title: Jay Murphy

text: Vuosina 1980–1984 Boston Collegessa pelanneen Murphyn varasi NBA:han 31. vuorolla Golden State Warriors. NBA:ssa Murphy pelasi Los Angeles Clippersissä ja Washington Bulletsissa. Lisäksi hän pelasi USBL:ssa, Ranskassa ja Italiassa.


title: Jay Murphy

text: Murphy avioitui Suomen Naantalista kotoisin olleen, Suomen ja Ruotsin pääsarjoissa pelanneen Päivin kanssa. Pariskunnalla on kolme koripalloa pelaavaa poikaa: Tomas, NBA:ssa pelannut Erik ja Alex, joka on pelannut Duken yliopistossa ja edustaa Suomen alle 20-vuotiaiden maajoukkuetta.


title: Palonkylän koulu

text: Palonkylän koulu on noin 200 oppilaan ala-aste Ilmajoella. Koulussa on pienluokkia ja esikoulu.


title: David Ambartsumjan

text: David Grigorievitš Ambartsumjan (, ; 24. kesäkuuta 1956 Kapan – 11. tammikuuta 1992 Jerevan) oli neuvostoliittolainen uimahyppääjä ja olympiamitalisti. Hän edusti seuratasolla Dynamo Jerevania.


title: David Ambartsumjan

text: Ambartsumjan osallistui olympialaisiin ensimmäistä kertaa Münchenissä 1972, jossa hän sijoittui 16-vuotiaana kymmenen metrin kerroshypyissä viidenneksi. Hän sijoittui MM-kisoissa seitsemänneksi vuosina 1973 ja 1975, ja oli seitsemäs myös olympialaisissa 1976. Ambartsumjan sai hopeaa EM-kisoista 1977 ja sijoittui viidenneksi seuraavan vuoden MM-kilpailuista. Hän oli vuoden 1979 universiadeissa hopealla maanmiehensä Vladimir Aleinikin jälkeen. Ambartsumjan voitti olympiapronssia Moskovan kisoissa 1980 ja myöhemmin Euroopan-mestaruuden kahdesti 1981 ja 1983.


title: David Ambartsumjan

text: Hän kuoli sydänhalvaukseen.


title: Virtsanjohdintulehdus

text: Virtsanjohdintulehdus eli ureteriitti on virtsanjohtimissa esiintyvä, harvoin primaarinen tulehdus. Se saattaa kehittyä virtsarakon tulehduksen tai pyelonefriitin seurauksena, mutta se voi liittyä myös appendisiittiin tai salpingiittiin. Infektio saattaa olla levinnyt myös etu- tai rakkularauhasesta.


title: Virtsanjohdintulehdus

text: Esimerkiksi ahtaumat, megaureter ja ureteroseele altistavat virtsanjohdinten tulehduksille. Virtsanjohdintulehdus saattaa jäädä krooniseksi. Ureteritis cystica eli kystinen virtsanjohdintulehdus on yksi sairauden muoto, ja se on seurausta kroonisesta virtsateiden ärsytyksestä.


title: Frederick Alderman

text: Frederick Pitt "Fred" Alderman (24. kesäkuuta 1905 East Lansing, Michigan – 15. syyskuuta 1998 Social Circle, Georgia) oli yhdysvaltalainen yleisurheilija ja olympiavoittaja, joka kilpaili pikajuoksussa. Hän edusti seuratasolla chicagolaista Illinois Athletic Clubia.


title: Frederick Alderman

text: Alderman voitti 440 jaardin matkalla Yhdysvaltain keskiosien olympiakarsinnat 1927 omalla ennätysajallaan 48,0 sekuntia, mutta ei mennyt viimeisiin olympiakarsintoihin Amsterdamin kisoja 1928 varten. Hänet kuitenkin valittiin juoksemaan maansa 4 × 400 metrin viestijoukkueeseen, joka voitti kultaa uudella maailmanennätyksellä 3.14,2. Alderman juoksi finaalissa kolmannen osuuden heikosti noin aikaan 49,4.


title: Morris Motors

text: Morris Motors Limited oli brittiläinen moottoriajoneuvojen valmistaja, jonka perusti vuonna 1912 William Richard Morris. Morris ja sen kilpailija Austin Motor Company Ltd yhdistyivät vuonna 1952 yhtiöksi British Motor Corporation Ltd ( BMC ), jossa Morris, kuin myös Austin, olivat omat erilliset merkkinsä. Automerkkinä Morris oli käytössä vuoteen 1984. Nykyisin oikeudet nimeen ja tuotemerkkiin omistaa Shanghai Automotive Industry Corporation ( SAIC ), jolle ne siirtyivät fuusiossa Nanjing Automobilelta, joka taasen oli ne hankkinut MG Rover Groupilta heinäkuussa 2005.


title: Morris Motors

text: Morris Motors syntyi vuonna 1912, kun polkupyörien valmistusta, sekä autojen myyntiä ja korjaustoimintaa harjoittanut William Morris päätti aloittaa autojen valmistuksen. Autot rakennettiin muiden valmistajien osista, näin säästettiin kehitys- ja valmistuskustannuksissa, ja tämä takasi Morrisille taloudellisen riippumattomuuden yhtiössään. Morrisin ensimmäinen autotehdas aloitti toimintansa 1913, tyhjiksi jääneissä sotilaskoulun tiloissa Cowleyssa, Oxfordissa, Yhdistyneessä Kuningaskunnassa. Ensimmäinen Morrisin nimeä kantanut auto oli 2-paikkainen Morris Oxford "Bullnose". Nimi Bullnose on muototunut alkuperäisestä "Bullet nose"-nimestä ( en. luotinokka ), joka juontaa auton jäähdyttimen yläosan muodosta


title: Morris Motors

text: Lähes kaikki autojen valmistuksessa käytetyt osat olivat ostotavaraa, Morris suoritti vain loppukokoonpanon. Vuonna 1914 esiteltiin coupé ja van -versiot, mutta käytössä ollut kori oli liian pieni ja 1018 cc moottori alitehoinen, jotta oltaisiin voitu rakentaa markkinoille kaivattu 4-paikkainen auto. Moottoreiden valmistajana toiminut White and Poppe halusi isommasta moottorista kovempaa hintaa kuin mitä Morris oli valmis maksamaan, joten Morris kääntyi amerikkalaisen moottorivalmistaja Continentalin puoleen. Isompien mallien moottoriksi valittiin Continentalin 1548 cc moottori, myös vaihdelaatikot ja akselit tulivat USA:sta. Huolimatta I maailmansodan syttymisestä tavaratoimitukset Atlantin yli kulkivat niin luotettavasti, että vuoden 1915 puolivälissä pystyttiin esittelemään uusi, isompi malli Morris Cowley, joka oli saatavissa 2- tai 4-paikkaisena versiona.


title: Morris Motors

text: I maailmansodan päätyttyä Continental-moottoreita ei enää ollut saatavilla, joten Morris teki järjestelyjä ranskalaisen Hotchkiss:n kanssa, heidän moottorinsa valmistamisesta Hotchkiss:n Coventryn tehtailla. Tätä moottoria käytettiin uudistetun perusversio Cowleyn ja korkeatasoisemman Oxfordin voimanlähteenä. Morrisin maine laadukkaitten, mutta hinnaltaan edullisten autojen valmistajana kasvoi ja samoin osuus markkinoista. Vuonna 1924 Morris oli Britannian suurin ajoneuvojen valmistaja, halliten 51% osuutta kotimarkkinoista.


title: Morris Motors

text: Koska rahaa tuli sisään ovista ja ikkunoista, Morris muodosti toimintatavakseen ostaa itselleen yhteistyökumppaniensa yhtiöitä. Esimerkkinä tästä Hotchkiss:n Coventryn tuotantolaitokset, jotka hän osti itselleen vuonna 1923, ja myi myöhemmin Morris Motors-yhtiölle, jolloin niistä muodostettiin Morris Engines sivuhaara. Vuonna 1924 Morris osti itselleen ajoneuvovalmistaja E.G. Wrigley and Companyn, yhtiön josta muodostettiin hyötyajoneuvoja valmistava Morris Commercial Cars. Tämän kaupan mukana siirtyi lahjakas insinööri F. G. Woollard, jonka kyvyt Morris pian huomasi. Ensitöikseen Woollard sai uudelleenjärjestää vastahankitun moottoritehtaan tuotannon. Tuotanto muutettiin aikaisemmasta eräkohtaisesta valmistusmallista jatkuvan virran liukuhihnamalliin. Vuoden aikana moottoreiden tuotantomäärä kasvoi alle 300:ta yksiköstä viikossa 1200:een valmistuneeseen yksikköön viikkoa kohden. Huippukautena, vuonna 1924, tehdas tuotti 2000 yksikköä viikossa.


title: Morris Motors

text: Cecil Kimber, Morrisin alkuperäisen, vuonna 1909 perustetun, autojen myynti- ja huoltotoiminnan johtaja alkoi vuonna 1924 rakentaa Morrisin autojen pohjalta urheilullisempia versioita, nimellä MG. Merkin suosio kasvoi nopeasti niin suureksi, että valmistusta varten oli perustettava uusi tehdas Abingdoniin, Oxfordshireen.


title: Morris Motors

text:
Morris oli ihaillut amerikkalaisen autokoreja valmistavan Budd:in täysteräksisiä koreja ja vuonna 1926 Morris perusti Pressed Steel Company of Great Britain Ltd:n, joka oli yhteisyritys Edward G Budd Manufacturing Company - Budd Internationalin kanssa. Tehdas sijoitettiin Morrisin Cowleyn autotehtaalle johtavan tien varteen. Morris vetäytyi yhteisyrityksestä 1930-luvun puolivälissä. Budd myi osuutensa Britannian tuotantolaitoksesta alkuvuodesta 1936. Tämän jälkeen Pressed Steel valmisti koripeltejä myös muille autonvalmistajille.
Morris laajensi mallistoaan pienten autojen suuntaan ja 1928 esiteltiin Leonard Lordin suunnittelema Morris Minor. Moottorina tässä autossa oli 847 cc moottori, joka oli peräisin Morrisin hiljattain hankkiman Wolseley Motorsin valikoimista. Lord oli lähetetty uudistamaan Wolseleyn tehdas ja tuotteet. Minor tuli olemaan myös perusta uudelle MG Midget-mallille. Ajallisesti laajentuminen pienten automallien valmistamiseen osui kohdalleen, niiden valmistus kantoi Morriksen tehtaat lama-ajan yli. Vuoden 1934 Lontoon Kansainvälisessä Autonäyttelyssä esiteltiin Minorin seuraaja, Morris Eight, joka myös pitkälti oli Lordin suunnittelema.


title: Morris Motors

text: Vuonna 1932 W. R. Morris nimitti Lordin Morris Motors Ltd:n pääjohtajaksi, hänen tehtävänään oli käydä läpi ja ajanmukaistaa Morriksen tehtaiden tuotanto ja luoda euroopan suurin yhtenäinen autojen tuotantolaitos. Tässä vaiheessa Morris ja Lord riitaantuivat rajusti ja Lord lähti Morrikselta vuonna 1936, 15:n palvelusvuoden jälkeen. Riita oli niin syvä ja sovittamaton, että Austinin palvelukseen siirryttyään Lord vannoi "repivänsä ( Morriksen ) Cowleyn tehtaat palasiksi tiili tiileltä". Lord ja Morris, nyt Lordi Nuffield, tulisivat työskentelemään samassa yhtiössä vasta vuonna 1952, BMC.n luomisen jälkeen. Ensimmäisenä yhtiön hallituksen puheenjohtajana toimi Morris, Lord seurasi häntä tässä tehtävässä .


title: Morris Motors

text: Heinäkuun 1. vuonna 1935 Morris Motors osti W. R. Morrisilta Wolseley Motors Ltd:n ja MG Car Company Ltd:n, maksuna hän sai yhtiöiden kauppahinnan arvosta Morris Motors Ltd:n osakkeita. Kaupan ulkopuolelle jätettiin Wolseley Aero Engines Ltd, joka kehitti lentokoneiden moottoreita. Vuonna 1942 yhtiön nimi muutettiin muotoon Nuffield Mechanizations Ltd.


title: Morris Motors

text: Vuonna 1936 Lordi Nuffield myi Morris Commercial Cars Ltd:n, hänen hyötyajoneuvoja valmistavan tehtaansa Morris Motors Ltd:lle. Vuonna 1938 Lordi William Morris, Nuffieldin Paroni, nimettiin Nuffieldin Varakreiviksi. Samana vuonna hän myi Morris Motors Ltd:lle omistamansa Riley Motorsin.


title: Morris Motors

text: Kesällä 1938 Morris sitoutui koneistamaan ja johtamaan uutta valtavaa teollisuuslaitosta Castle Bromwich:ssa, joka oli tarkoitettu erityisesti Supermarine Spitfire-lentokoneiden valmistukseen. Rajut ilmapommitukset vaurioittivat Morris Bodies autokoritehdasta niin pahoin, että tuotantotilat muutettiin valmistamaan jerrykannuja. Näitä nesteiden kuljetukseen ja varastointiin tarkoitettuja astioita tuotettiin tehtaalla sodan aikana ja vihollisuuksien päätyttyä miljoonia kappaleita. Cowleyn tehdas toimi lentokoneiden korjauskeskuksena ja lisäksi siellä valmistettiin de Havilland D.H.82A Tiger Moth alkeiskoulukonetta sekä merimiinojen ankkureita, jollaisia oli tuotettu jo I maailmansodan aikana.


title: Morris Motors

text: Sodan jälkeen autojen tuotanto käynnistyi ennen sotaa valmistetuilla malleilla Eight ja Ten. Vuonna 1948 Eight korvattiin, luultavimmin kuuluisimmalla Morriksen mallilla, Alec Issigonisin suunnittelemalla Morris Minorilla. Mallin nimi otettiin uusiokäyttöön vuoden 1928 pikkumallista. Ten-mallin korvasi samana vuonna uusi Morris Oxford, suunnittelultaan isompi versio Minorista. Vuonna 1956 esiteltyyn Morris Oxford III:n pohjautuu Intian kuuluisin automalli Hindustan Ambassador. Sir Alec Issigonis tunnetaan myös toisen menestyksekkään mallin, Minin suunnittelijana.


title: Morris Motors

text: Vuonna 1952 Morrisin kaikkien toimintojen katto-organisaatio, Nuffield Organisation, fuusioitui vanhan kilpailijansa Austin Motor Company:n kanssa, näin muodostui yhtiö British Motor Corporation (BMC). Nuffieldin kautta uuteen yhtiöön tulivat Morris, MG, Riley ja Wolseley automerkit sekä Nuffield traktorit. Yhtiön ensimmäisenä hallituksen puheenjohtajana toimi Sir Morris, mutta hän jäi toimesta pian syrjään ja hänen tilalleen nimettiin Leonard Lord. Tämä johti uudessa yhtiössä selvään Austinin dominanssiin. BMC harjoitti autojen valmistuksessa nk. badge-engineering politiikkaa, jossa samalla korilla olevalle autolle annetaan eri nimi ja varustus, ajatellun kohderyhmän tarpeiden ja mieltymysten mukaan. Nimitys oli aikanaan hivenen halventava, nykyään se on autoteollisuuden arkipäivää.


title: Morris Motors

text: Vuonna 1968 Britannian autoteollisuus koki lisää muutoksia, kun BMC liitettiin osaksi vasta muodostettua British Leyland Motor Corporationia (BLMC), sen Austin - Morris divisioonana. Muutosten vyöry jatkui, kun BLMC vuonna 1975 kansallistettiin, tuolloin sen nimi typistettiin muotoon British Leyland Ltd (BL).


title: Morris Motors

text: Merkkinä Morris eli 1980-luvun alkupuoliskolle Morris Marina-mallin myötä. Viimeinen Morris-nimellä valmistettu henkilöauto oli Morris Ital, joka mainitaan kasvojenkohotuksen saaneena Marinana, eikä itsenäisenä mallina. Sen valmistus lopetettiin kesällä 1984. Viimeinen Morris oli Austin Metron van -versio.


title: Morris Motors

text:
1980-luvun alkuvuosina aiempi Morriksen Cowleyn tehdas, sekä aiempi Pressed Steel Companyn tehdas, muutettiin tuottamaan autoja Austin ja Rover -tunnusten alla. Näilä merkeillä henkilöautoja valmisti BL:n Austin Rover Group, sekä sen seuraaja Rover Group, jonka aikanaan osti BMW. Edelleen yhtiön omistus siirtyi liikemieskonsortiolle, joka osti Rover Groupin nimi- ja valmistusoikeudet ja perusti yhtiön MG Rover.
Yhtään varsinaista Morriksen rakennusta ei enää ole jäljellä, British Aerospacen myytyä laitokset vuonna 1992, ne purettiin ja tilalle rakennettiin Oxford Business Park. Läheinen entinen Pressed Steel -tehdas on nyt nimeltään Plant Oxford ( Oxfordin tehdas ), sen omistaa BMW, ja siellä valmistetaan uutta MINIä.


title: Morris Motors

text:
Oikeudet Morris-merkkiin siirtyivät MG Roverin kaatumisen myötä Nanjing Automobile (Group) Corporation:lle (NAC), ja edelleen yritysfuusion kautta Shanghai Automotive Industry Corporation:lle (SAIC)
William Morrisin elämäntyön muistot on tallennettu Morris Motors Museum-osastolle Oxford Bus Museumiin.


title: Morris Motors

text: Viimeiset mallit, jotka valmistuivat Cowleyn tehtaalta olivat Austin / MG Maestro, Austin / MG Montego, Rover 600, Rover 800 ja lyhyen aikaa Rover 75.


title: Morris Motors

text: Morriksen merkissä on härkä ( ox ) kahlaamassa ( fording ) Isis-joen yli, William Morrisin kotikaupungin Oxfordin perinteinen tunnus.


title: Virgilio Botella

text: Virgilio Botella Medina (s. 24. kesäkuuta 1949 México) on meksikolainen entinen vesipalloilija. Botella oli voittamassa pronssia Pan-Amerikan kisoista 1967. Seuraavana vuonna hän kilpaili Méxicon olympialaisissa, joissa joukkue sijoittui yhdenneksitoista ja Botella pelasi yhdeksässä ottelussa.


title: Virgilio Botella

text: Virgilion veli Juan kilpaili uimahypyissä.


title: Juan Botella

text: Juan Botella Medina (4. heinäkuuta 1941 México – 17. heinäkuuta 1970 México) oli meksikolainen uimahyppääjä ja olympiamitalisti. Hän kilpaili Yhdysvalloissa Ohion osavaltionyliopiston joukkueessa.


title: Juan Botella

text: Botella osallistui olympialaisiin ensimmäistä kertaa 15-vuotiaana Melbournessa 1956. Hän sijoittui tuolloin kolmen metrin ponnahduslaudalla yhdenneksitoista ja 10 metrin kerroshypyissä kymmenenneksi. Botella sai pronssia Pan-Amerikan kisoissa 1959 kerroshypyissä ja voitti pronssimitalin myös Rooman olympialaisissa 1960 ponnahduslaudalla.


title: Juan Botella

text: Juanin veli Virgilio oli vesipalloilija.


title: Robert Juday

text: Robert Louis Juday (24. kesäkuuta 1900 Geneva, Indiana – 30. tammikuuta 1988 Sarasota, Florida) oli yhdysvaltalainen yleisurheilija, joka kilpaili korkeushypyssä. Hän edusti seuratasolla Pennsylvania Railroad Athletic Associationia.


title: Robert Juday

text: Juday osallistui Pariisin olympialaisiin 1924, joissa hän ei saanut tulosta ja putosi karsinnassa. Samana vuonna hän voitti AAU:n mestaruuden ja hyppäsi ennätystuloksensa 196 cm. Juday sijoittui kolmanneksi AAU:n kisoissa vuosina 1925 ja 1926.


title: Simione Tamanisau

text: Simione Tamanisau (s. 5. kesäkuuta 1982 Tailevu) on fidžiläinen jalkapalloilija, pelipaikaltaan maalivahti. Hänen pitkäaikaisimpana seuranaan on ollut Rewa FC, ja hän on pelannut myös kansainvälisesti Fidžin jalkapallomaajoukkueessa vuodesta 2003. Tamanisau on siviiliammatiltaan poliisi. Hänen pituutensa on 187 senttimetriä.


title: Horst Scheeser

text: Horst Scheeser (24. kesäkuuta 1912 – ?) oli romanialainen alppihiihtäjä. Hän osallistui Garmisch-Partenkirchenin olympialaisiin 1936, joissa hän sijoittui alppiyhdistetyssä 24:nneksi.


title: Orges Shehi

text: Orges Shehi (s. 20. syyskuuta 1977 Durrës) on albanialainen jalkapalloilija, pelipaikaltaan maalivahti. Hän aloitti kaudella 2010/11 pelaamisen KF Skënderbeu Korçëssa. Hänen aiempina seuroinaan olivat olleet KS Besa Kavajë, KF Partizani Tirana, KS Vllaznia Shkodër, KS Bylis Ballsh ja KS Teuta Durrës. Hän aloitti uransa kaudella 1994/95 Teuta Durrësissa.


title: Orges Shehi

text: Vuonna 2012 Shehi pääsi Albanian jalkapallomaajoukkueeseen. Hänen pituutensa on 1,82 metriä.


title: Harumi Kōhara

text: Harumi Kōhara (; s. 24. kesäkuuta 1965) on japanilainen entinen sulkapalloilija.


title: Harumi Kōhara

text: Kōhara pääsi MM-kisoissa 1989 kaksinpelissä kolmannelle kierrokselle saakka, mutta hävisi ensimmäisen ottelunsa nelin- ja sekanelinpelissä. Vuoden 1991 kisoissa hän putosi kaksinpelissä toisen ottelunsa jälkeen. Kōhara putosi Barcelonan olympialaisissa 1992 toisella kierroksessa sekä kaksinpelissä että nelinpelissä, jossa hänen parinsa oli Hisako Mizui.


title: Olena Krivonosova

text: Olena Krivonosova (; s. 24. kesäkuuta 1972 Rostovin alue, Venäjän SFNT) on ukrainalainen entinen lentopalloilija. Hän osallistui Atlantan olympialaisiin 1996, joissa Ukraina oli jaetulla yhdennellätoista eli viimeisellä sijalla ja Krivonosova pelasi kaksi ottelua.


title: Alexsander Freitas

text: Alexsander Freitas (s. 1974 Rio de Janeiro) on Los Angelesiin asettunut brasilialainen homopornonäyttelijä, jolla on juuria lisäksi Italiassa. Hänellä on ollut toinen ura kehonrakentajana. Homopornoelokuvissa esiintymisen hän aloitti vuonna 2009, ja hän on keskittynyt top-rooleihin. Vuonna 2011 hän voitti yhdessä Dominic Pacificon ja Spencer Reedin kanssa Grabby-palkinnon "Best three way" -kategoriassa ("Adrenaline").


title: Kalle Randalu

text: Kalle Randalu [rantalu] (s. 25. marraskuuta 1956 Tallinna) on virolainen pianisti. Hän opiskeli pianonsoittoa Tallinnan konservatoriossa Bruno Lukin johdolla ja Moskovan konservatoriossa Lev Vlasenkon johdolla. Vuosina 1980–1988 Randalu oli Viron kansallisen filharmonian solisti. Hän työskenteli myös toimittajana Viron radiossa sekä pianonsoiton opettajana Tallinnan konservatoriossa.


title: Kalle Randalu

text: Menestyttyään kansainvälisissä musiikkikilpailuissa hän muutti vuonna 1988 Saksaan ja asuu nykyisin Karlsruhessa. Hän hoitaa Karlsruhen musiikkikorkeakoulussa pianonsoiton professuuria.


title: Kalle Randalu

text: Randalu on esiintynyt eri puolilla maailmaa useiden orkesterien kanssa. Kamarimuusikkona hän on levyttänyt useita säveltäjiä (Carl Reinecke, Zdeněk Fibich, Gabriel Fauré, Charles Koechlin, André Caplet, Béla Bartók, Erwin Schulhoff, Gideon Klein, Paul Hindemith, Pēteris Vasks) ja orkesterin kanssa Raimo Kangron ja Lepo Sumeran pianokonserton.


title: Kalle Randalu

text: Randalu on esiintynyt ja opettanut usein Suomessa. Vuosina 1990–1994 hän oli Jyväskylän Kesän taiteellinen johtaja (Heikki Rautasalon kanssa).


title: Léon Flament

text: Léon Flament (26. toukokuuta 1906 – ?) oli belgialainen soutaja. Hän osallistui vuoden 1928 kesäolympialaisiin Amsterdamissa ja sai perämiehellisessä kaksikossa pronssia yhdessä François de Coninckin ja Georges Anthonyn kanssa.


title: Neftejugansk

text: Neftejugansk () on Venäjän Hantien ja mansien autonomisen piirikunnan öljyntuotantoalueelle alun perin 1960-luvulla rakennettu kaupunki. Kaupunki sijaitsee Länsi-Siperian alangolla Obin ja sen kanssa samansuuntaisen Juganskaja Obin välisellä saarella, linnuntietä 46 kilometriä öljykaupunki Surgutista länsilounaaseen ja 2 100 kilometriä Moskovasta itään.


title: Neftejugansk

text: Aluehallinnollisesti kaupunki muodostaa nykyään (2010) oman 122 855 asukkaan Neftejuganskin kaupunkipiirin. Samalla se toimii ympäröivän Neftejuganskin piirin (44 815 as.) hallintokeskuksena.


title: Neftejugansk

text: Sijainti ja satama Obin pääuoman kanssa rinnakkaisen Juganskaja Obin pohjoisrannalla mahdollistaa henkilö- ja rahtiliikenteen vesitse Länsi-Siperian jokireitistössä. Kaupunkiin johtaa maantie etelästä Tjumenista Tobolskin ja Pyt-Jahin kautta. Lähimmät rautatieasemat ovat Pyt-Jahissa, jonne on maanteitse noin 50 kilometriä, ja Surgutissa hieman kauempana. Kaupungin itäpuolella on Neftejuganskin lentokenttä; vilkkaampi lentoasema löytyy Surgutista.


title: Håkon Barfod

text: Håkon Barfod (17. elokuuta 1926 Oslo – 4. marraskuuta 2013) oli norjalainen purjehtija. Hän oli mukana voittamassa kultaa louhi-luokassa sekä Lontoon kesäolympialaisissa 1948 että Helsingin kesäolympialaisissa 1952. Veneenä oli molemmilla kerroilla "Pan".


title: Håkon Barfod

text: Barfod kuoli 87-vuotiaana 4. marraskuuta 2013.


title: Zaitsevo

text: Zaitsevo () on maalaiskunta ja sen keskuskylä Novgorodin alueen Kresttsyn piirissä Venäjällä. Se sijaitsee Moskovan ja Pietarin välisen M10-valtatien varrella 30 kilometriä Kresttsystä luoteeseen. Kylässä on reilut 400 ja kunnassa noin 750 asukasta (vuonna 2011).


title: Zaitsevo

text: Zaitsevon kunnan pinta-ala on 613,94 neliökilometriä. Pinta-alasta 79 % on metsää ja 2,3 % maatalousmaata. Seudun jokia ovat Rabotka, Niša, Majata, Hvoštšenka ja Verkasenka. Suojelukohteita ovat Itä-Ilmajärven rauhoitusalue Sinetsinlahden rannalla sekä jääkauden muovaama Lytšenkan luonnonmuistomerkki.


title: Zaitsevo

text: Keskuskylän lisäksi kuntaan kuuluu 26 kylää: Dobrosti, pohjoinen Gorka, eteläinen Gorka, Govorovo, Gverstjanka, Hotoli, Hutor Pavlovo, pohjoinen Kamenka, eteläinen Kamenka, Knjaži Bor, Kuševery, Lipovaja Gora, Lošnja, Merljugino, Nemyly, Ostašovo, Ozerki, Pervomaiskoje, Podlitovje, Pogorelka, Terebuška, Tuholja, Verkasje, Žadinovo, Zadnevo ja Žaruha. Viidenkymmenen–sadan asukkaan kyliä ovat Hotoli ja Dobrosti. Kahdessa kylässä ei ole lainkaan vakituista asutusta.


title: Zaitsevo

text: Zaitsevon lähellä sijainnut Tuholjan pogosta on syntynyt 1700-luvulla. Ajan mittaan Zaitsevon kylästä tuli sekä pogostan että myöhemmin perustetun volostin keskus. Vuonna 1926 perustettiin Novgorodin ja Mstan piireihin kuulunut Zaitsevon kyläneuvosto. Vuonna 1965 se liitettiin Kresttsyn piiriin, ja vuonna 1976 siihen yhdistettiin Verkasjen kyläneuvosto. Vuonna 2005 perustettuun Zaitsevon kuntaan liitettiin myös Dobrostin kyläneuvosto.


title: Zaitsevo

text: Kylistä on linja-autoyhteydet Kresttsyyn. Zaitsevon kautta kulkee myös kaukovuoroja. Tärkeimmät työnantajat ovat maa- ja metsätalous (18,2 %), opetusala (13,3 %) sekä terveydenhuolto ja sosiaalipalvelut (12,1 %). Kunnassa toimii kuusi yksityistä maatilaa ja kaksi sahalaitosta. Työvoimasta 44 % työskentelee kunnan ulkopuolella. Zaitsevossa on lastentarha, keskikoulu, kulttuuritalo, kirjasto, posti ja ensiapuasema.


title: Zaitsevo

text: Seudun nähtävyyksiin kuuluvat muinaiset hautapaikat, Zaitsevon kirkko (nykyinen kulttuuritalo), Spiridonovin talo Dobrostin kylässä sekä toisen maailmansodan muistomerkit.


title: Marcin Gortat

text: Marcin Gortat (s. 17. helmikuuta 1984 Łódź) on puolalainen koripalloilija, joka edustaa NBA-seura Los Angeles Clippersiä. Hänen isänsä on entinen nyrkkeilijä Janusz Gortat.


title: Marcin Gortat

text: Gortat pelasi nuoruudessaan lukuisia eri urheilulajeja, mutta hän aloitti koripallon vasta vuonna 2002. Hän pelasi juniorina ŁKS Lotto Łódźin joukkueissa ja nousi edustusjoukkueeseen kaudeksi 2002–2003. Ainoastaan yhden kauden jälkeen hän siirtyi saksalaiseen Kölniin, joka pelasi Bundesliigassa. Kölnin paidassa Gortat voitti muun muassa Saksan cupin sekä Saksan-mestaruuden kaudella 2005–2006.


title: Marcin Gortat

text: Vuonna 2007 hän siirtyi Orlando Magicin farmiseuraan, Anaheim Arsenaliin. Loppukauden aikana hän debytoi kuitenkin Magicin paidassa ja pelasi kuusi ottelua. Gortat edusti seuraa vuoteen 2010 asti, mutta sai vähän peliaikaa. Joulukuussa 2010 hänet kaupattiin yhdessä Vince Carterin ja Mickaël Piétrusin kanssa Phoenix Sunsille. Uudessa seurassa Gortatin peliaika lähes kaksinkertaistui. Kausi 2011–2012 oli tilastollisesti hänen parhaansa NBA:ssa ja hän teki 15,4 pistettä sekä otti 10,0 levypalloa ottelua kohden.


title: Marcin Gortat

text: Lokakuussa 2013 Gortat siirtyi muutama päivä ennen kauden 2013–2014 alkua Washington Wizardsiin osana viiden pelaajan kauppaa. Wizardsiin siirtyivät hänen lisäkseen Shannon Brown, Malcolm Lee sekä Kendall Marshall (joiden kaikkien sopimukset purettiin muutama päivä myöhemmin) ja Suns sai vaihdossa Emeka Okaforin sekä ensimmäisen kierroksen varausvuoron .


title: Marcin Gortat

text: Kesäkuussa 2018 Gortat siirtyi Los Angeles Clippersiin.


title: Jamnik

text: Jamnik () on maalaiskunta ja sen keskuskylä Novgorodin alueen Demjanskin piirissä Venäjällä. Se sijaitsee Lužonkajoen varrella 28 kilometriä Demjanskista pohjoiseen. Kylässä on reilut 650 ja kunnassa 1 300 asukasta (vuonna 2011).


title: Jamnik

text: Jamnikin kunnan pinta-ala on 327,63 neliökilometriä. Se rajoittuu pohjoisessa Demjanskin piirin Knevitsyn ja Lytškovon kuntiin, idässä Valdain piiriin, etelässä Peskin ja Žirkovon kuntiin sekä lännessä Parfinon piiriin. Pinta-alasta 69,6 % on metsää ja 29,1 maatalousmaata. Seudun jokia ovat Polomet, Lužonka, Smorodinka, Trestjanka ja Upolozenka.


title: Jamnik

text: Tšernyi Rutšein kunta liitettiin Jamnikiin vuonna 2010. Nykyään kuntaan kuuluu keskuskylän lisäksi 30 kylää: Alešonka, Beljajevštšina, Belyi Bor, Danilovo, Gorškovitsy, Hani, Iljina Niva, Ilovka, Jekimovštšina, Kality, Kamennaja Gora, Klevitši, Kraseja, Krivsko, Kurgan, Lužno, Meletša, Mihaltsovo, Nakladets, Obryni, Podsosonje, Potšinok, Skrobtsevo, Suhonivotška, Tesny, Tšitšilovo, Tšornyi Rutšei, Upolozy, Volnoje Berjozno ja Vyselki-Borki. Keskuskylässä asuu puolet väestöstä. Toiseksi suurin kylä on reilun 200 asukkaan Tšornyi Rutšei. Viidenkymmenen–sadan asukkaan kyliä ovat Gorškovitsy, Beljajevštšina ja Lužno. Seitsemässä kylässä ei ole lainkaan vakituista asutusta.


title: Jamnik

text: Kunnasta on linja-autoyhteydet Demjanskiin, Novgorodiin ja Pietariin. Työvoimasta 82 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (33 %) sekä opetusala (31 %). Kunnassa on neljä karjatilaa, kaksi sahalaitosta ja mehiläistarha. Palveluihin kuuluvat Jamnikin ja Tšornyi Rutšein lastentarhat, keskikoulut, kulttuuritalot, kirjastot, postit ja ensiapuasemat.


title: Jamnik

text: Seudun nähtävyyksiä ovat muinaiset hautapaikat, Danilovon kulttikivi ja toisen maailmansodan muistomerkit.


title: Ahti Korhonen

text: Ahti Aapo Korhonen (2. huhtikuuta 1921 Helsinki – 25. huhtikuuta 2010 Helsinki) oli suomalainen arkkitehti, joka rakennusten suunnittelun lisäksi teki yhdyskuntasuunnittelua ja toimi opetustyössä Teknillisessä korkeakoulussa.


title: Ahti Korhonen

text: Korhonen valmistui ylioppilaaksi vuonna 1939 ja aloitti Teknillisessä korkeakoulussa vielä samana vuonna. Sodat viivästyttivät opintoja, hän valmistui arkkitehdiksi vuonna 1948. Korhonen työskenteli valmistumisestaan aina vuoteen 1954 asti Aarne Hytösen ja Risto-Veikko Luukkosen toimistossa, jossa hän avusti muun muassa Olympiaterminaalin suunnittelussa.


title: Ahti Korhonen

text: Korhonen perusti oman toimiston vuonna 1950. Sen huomattavana työnä pidetään Lauttasaareen rakennettua kolme tiilijulkisivuista rivitaloa ja kaksi rapattua kerrostaloa käsittävää Asunto Oy Ekonomitaloa. Sen Ahti Korhonen suunnitteli yhdessä nuoremman veljensä, arkkitehti Esko Korhosen kanssa. Punatiilestä muuratut rakennukset valmistuivat vuonna 1952. Ekonomitaloa pidetään laadukkaan arkkitehtuurin esimerkkinä ja se on pihapiireineen suojeltu rakennuskaavassa. Ympäristö on puutarhamainen ja huolellisesti suunniteltu. Sisätilojen ratkaisut ja korkeatasoiset materiaalit tuottivat kodikkaan lopputuloksen.


title: Ahti Korhonen

text: Hän teki yhteistyötä Ekonomitalon lisäksi useissa muissakin hankkeissa veljensä Esko Korhosen kanssa.


title: Ahti Korhonen

text: Huomattavia asemakaavasuunnitelmia olivat Kurkelan asemakaava Keravalle 1960-luvun loppupuolella sekä Lapuan yleiskaava ja asemakaava vuosina 1964–1976.


title: Ahti Korhonen

text: Korhonen on suunnitellut myös julkisia rakennuksia, kuten Keravalle kirkon (1963) ja seurakuntakeskuksen (1969) sekä Helsingin Maunulan kirkon (1980).


title: Ahti Korhonen

text: Korhosen ja arkkitehti Erik Kråkströmin yhteisen toimiston töitä ovat muun muassa aluesuunnitelma Espoon Matinkylään sekä yleiskaava ja asemakaava Vaasaan (1960–1968). Toimisto suunnitteli Munkkiniemeen yhden rivitalon ja kolme kerrostaloa käsittävän kokonaisuuden, jonka suunnittelu on Ekonomitalon tapaan kokonaisvaltaista ja huolellista. Asunto-osakeyhtiö valmistui Ritokalliontien varteen vuosina 1956–1957. Se on rakennettu betonista, julkisivut ovat punatiiliverhoiltuja, osin rapattuja. Sen arkkitehtuuria pidetään erittäin harkittuna ja viimeisteltynä.


title: Ahti Korhonen

text: Korhonen ja Kråkström suunnittelivat myös teollisuuden tuotantorakennuksia, muun muassa vuosina 1955–1959 sahan ja vaneritehtaan Lauritsalaan Kaukaalle.


title: Ahti Korhonen

text: Ahti Korhonen opetti TKK:n arkkitehtuurin osastolla vuodesta 1961 lähtien. Vuosina 1965–1975 hän hoiti apulaisprofessuuria ja professuuria. Hänet nimitettiin vuonna 1975 professoriksi, jossa virassa hän oli vuoteen 1988 asti.


title: Ahti Korhonen

text: Korhonen osallistui molempiin sotiin.


title: Žirkovo

text: Žirkovo () on maalaiskunta ja sen keskuskylä Novgorodin alueen Demjanskin piirissä Venäjällä. Se sijaitsee Javonin sivujoen Tšernorutšenkan varrella noin viisi kilometriä Demjanskista länteen. Kylässä on 315 ja kunnassa 1 200 asukasta (vuonna 2010).


title: Žirkovo

text: Žirkovon kunnan pinta-ala on 809,17 neliökilometriä. Se rajoittuu pohjoisessa Parfinon piiriin ja Demjanskin piirin Jamnikin kuntaan, idässä Peskin, Demjanskin ja Iljina Goran kuntiin sekä etelässä Marjovon ja lännessä Staraja Russan piireihin. Pinta-alasta 86,3 % on metsää, 5,7 % vesistöjä ja 5,6 % maatalousmaata. Seudun jokia ovat Pola ja sen sivujoet Polomet, Javon ja Ladomirka. Niiden yhtymäkohdassa on 21 neliökilometrin laajuinen luonnonsuojelualue.


title: Žirkovo

text: Tarasovon ja Veliki Zahodin kunnat liitettiin Žirkovoon vuonna 2010. Nykyään kuntaan kuuluu keskuskylän lisäksi 57 kylää: Annino, Arkadovo, Bereznik, Boldyri, Borok, Borovaja, Dobrosli, Golovkovo, Hahili, Hmeli, Ignatitsy, Igoževo, Ikandovo, Jamnik, Jermakovo, Kamenka, Kljonka, Kluksovo, Korpovo, Kostkovo, Kovry, Krasnaja, Leoniha, Malyi Zahod, Maslino, Meglino, Mihaljovo, Narezka, Novoje Sohnovo, Novyi Brod, Novyje Ladomiri, Ohrino, Olzi, Pahino, Paseka, Pekahino, Penkovo, Petrovskoje, Podnovinka, Pridorožnoje, Privolje, Serki, Staroje Sohnovo, Staryi Brod, Staryje Ladomiri, Šumilov Bor, Šumilovo, Tarasovo, Tobolka, Tsemena, Veliki Zahod, Visjutši Bor, Vjazovnja, Vysokuša, Zabolotje ja Zarja. Viidenkymmenen–kahdensadan asukkaan kyliä ovat Tarasovo, Veliki Zahod ja Dobrosli. Kahdeksassatoista kylässä ei ole lainkaan vakituista asutusta.


title: Žirkovo

text: Kylistä on linja-autoyhteydet Demjanskiin. Tärkeimmät työnantajat ovat maa- ja metsätalous (26,5 %) sekä opetusala (17,0 %). Žirkovossa toimii maatalousyritys ja Dobroslissa sekä Pridorožnojessa kaksi sahalaitosta. Työvoimasta 52 % työskentelee kunnan ulkopuolella. Palveluja ovat Žirkovon lastentarha, Veliki Zahodin keskikoulu, kaksi kulttuuritaloa, neljä kirjastoa, kaksi postia ja kolme ensiapuasemaa.


title: Žirkovo

text: Seudun nähtävyyksiin kuuluvat muinaiset asuin- ja hautapaikat sekä kulttikivet, Petrovskojen ja Tarasovon kirkot, Petrovskojen kartanoalue sekä toisen maailmansodan muistomerkit.


title: Pola

text: Pola () on joki Tverin ja Novgorodin alueilla Venäjällä. Sen pituus on 267 kilometriä, valuma-alueen laajuus 7 420 neliökilometriä ja keskimääräinen virtaus joen suussa 63 kuutiometriä sekunnissa.


title: Pola

text: Pola saa alkunsa Valdain ylängöltä Andreapolin piiristä. Se virtaa aluksi kapeana mutkittelevana purona. Keskijuoksullaan se muodostaa 30–50 metriä syvän jyrkkäreunaisen laakson, jossa on lukuisia koskia. Suurimmat sivujoet ovat Polomet ja Javon. Alajuoksulla ennen Ilmajärveä Pola yhtyy Lovatin muodostamaan suistoon.


title: Pola

text: Joen varrella sijaitsee Polan kuntakeskus.


title: Ryan Bailey

text:
Ryan Bailey (s. 13. huhtikuuta 1989 Los Angeles) on yhdysvaltalainen pikajuoksija.
Bailey juoksi Bydgoszczin alle 20-vuotiaiden MM-kilpailuissa 2008 alkuerissä Yhdysvaltojen 4 × 400 metrin viestijoukkueessa, joka voitti lopulta maailmanmestaruuden. Lontoon olympialaisissa 2012 hän juoksi 4 × 100 metrin viestissä alun perin toiseksi sijoittuneessa Yhdysvaltain joukkueessa, joka kuitenkin hylättiin myöhemmin joukkueessa juosseen Tyson Gayn dopingkäryn takia. 100 metrillä hän sijoittui Tyson Gayn hylkäyksen jälkeen neljänneksi ennätystään sivunneella ajalla 9,88. Hän oli juossut saman ajan jo alkuerissä sekä Rietissä 29. elokuuta 2010. 200 metriä hän on juossut parhaimmillaan aikaan 20,10 s Zürichissä 19. elokuuta 2010.


title: Ryan Bailey

text: Vuonna 2016 Bailey alkoi kilpailla rattikelkkailussa. Tammikuussa 2017 hän antoi positiivisen dopingtestin ja sai kahden vuoden kilpailukiellon.


title: Knevitsy

text: Knevitsy () on maalaiskunta ja sen keskustaajama Novgorodin alueen Demjanskin piirissä Venäjällä. Se sijaitsee Bologojen ja Dnon välisen rautatien varrella 50 kilometriä Demjanskista luoteeseen. Taajamassa on 1 200 ja kunnassa 1 500 asukasta (vuonna 2009).


title: Knevitsy

text: Knevitsyn kunnan pinta-ala on 405 neliökilometriä. Se rajoittuu lännessä Parfinon ja pohjoisessa Kresttsyn piireihin, idässä Demjanskin piirin Lytškovon sekä etelässä Jamnikin kuntiin. Pinta-alasta 79,7 % on metsää.


title: Knevitsy

text: Keskustaajaman lisäksi kuntaan kuuluu 9 kylää: Bažonka, Goreloje Berezno, Grjaznaja Novinka, Knevitsy, Russkaja Bolotnitsa, Vyderka, Vysotšek, Zabolotje ja Zamoška. Yli sadan asukkaan kyliä ovat Božonka ja Knevitsy. Viidessä kylässä ei ole lainkaan vakituista asutusta.


title: Knevitsy

text: Knevitsystä on linja-autoyhteys Demjanskiin. Tärkeimmät elinkeinot ovat jalostus (42 %), koulutus (18 %) sekä terveydenhuolto ja sosiaalipalvelut (16 %). Kunnassa toimii metsäteollisuusyritys ja leipomo. Työvoimasta 29 % työskentelee kunnan ulkopuolella.


title: Knevitsy

text: Palveluihin kuuluvat lastentarha, keskikoulu, kulttuuritalo, kirjasto, posti, säästökassa, lääkärin vastaanotto ja vanhainkoti. Nähtävyyksiä ovat muinaiset asuin- ja hautapaikat sekä toisen maailmansodan muistomerkit.


title: Maailma on valmis

text: Maailma on valmis on Johanna Hartikaisen käsikirjoittama kuusiosainen televisiosarja, jonka on ohjannut Veikko Aaltonen. "Maailma on valmis" on jatkoa sarjalle "Harvoin tarjolla", ja sen näyttelijät koostuvat pääosin samoista näyttelijöistä, jotka näyttelivät sen edeltäjässä. Sarjaa esitettiin Yle TV2:lla 15. elokuuta-19. syyskuuta 2012.


title: Maailma on valmis

text: Sarjaa kuvattiin toukokuusta heinäkuuhun vuonna 2011.


title: Maailma on valmis

text: "Maailma on valmis" kertoo Lyytinmäkeläisten elämästä nyt. Topeliukset ja Urpolat ovat löytäneet uudet kodit Rautapellon rivitaloista. Virkeät lapset muuttuvat veteliksi teineiksi. Dokumenttiohjaaja Ismo Tuunanen ohjaa Ostoskeskus-sarjaa, mutta valmistelee myös tajunnanräjäyttävää uutta dokumenttielokuvaa, josta vain rahoitus puuttuu. Panu Möttö toimittaa Kulttuurin kuuloluuta tällä kertaa Savossa. Iäkkäät Rannat olivat Lyytinmäessä ainoita, jotka omistivat tonttinsa itse. Nyt Rantojenkin tontti kiinnostaa kaupungin keskeisiä virkamiehiä, sillä alueelle suunnitellaan uutta kansainvälistä käyttötarkoitusta. Hanke on salainen ja ihmeellinen, mutta sillä on määrä edistää kaupungissa asuvien terveyttä.


title: Travis Padgett

text: Travis Padgett (s. 13. joulukuuta 1986 Shelby, Pohjois-Carolina) on yhdysvaltalainen pikajuoksija. Hän on juossut 100 metriä aikaan 9,89 s Eugenessa 28. kesäkuuta 2008 ja 200 metriä aikaan 20,32 s Tallahasseessa 31. toukokuuta 2008.


title: Travis Padgett

text: Padgett oli Pekingin olympialaisissa 2008 mukana Yhdysvaltain joukkueessa, joka keskeytti 4 × 100 metrin viestijuoksun alkuerissä. Hän juoksi maansa pikaviestijoukkueessa myös Daegun MM-kisojen 2011 alkuerissä. Finaalissa eri miehityksellä juossut joukkue keskeytti.


title: Nicole Livingstone

text: Nicole Dawn Livingstone (s. 24. kesäkuuta 1971 Melbourne) on australialainen entinen uimari ja olympiamitalisti.


title: Nicole Livingstone

text: Livingstone aloitti uintiuransa 14-vuotiaana ja voitti ensimmäisen Australian-mestaruutensa 100 metrin selkäuinnissa vuonna 1987. Hän voitti lajissa maansa mestaruuden kymmenen kertaa peräkkäin, mihin muut eivät ole maassa pystyneet. Livingstone osallistui olympialaisiin ensimmäistä kertaa Soulissa 1988, jossa hän oli 100 metrin selkäuinnissa seitsemäs, 200 metrin selkäuinnissa viides ja 4 × 100 metrin sekauintiviestissä neljäs. Hän sai Kansainyhteisön kisoissa 1990 kaksi kultaista ja yhden hopeisen mitalin.


title: Nicole Livingstone

text: MM-kilpailuissa 1991 Livingstone oli mukana maansa 4 × 100 metrin sekauintiviestijoukkueessa, joka sai hopeaa. Hän rikkoi 200 metrin selkäuinnissa lyhyen radan maailmanennätyksen 1992 ja sai lajista samana vuonna olympiapronssia Barcelonan kisoista. Livingstone sijoittui kyseisissä olympialaisissa 100 metrin selkäuinnissa neljänneksi ja oli mukana kahdessa Australian viestijoukkueessa.


title: Nicole Livingstone

text: Livingstone voitti Kansainyhteisön kisoissa 1994 yhteensä neljä kultaista ja yhden hopeisen mitalin. Hän sai 4 × 200 metrin vapaauintiviestissä pronssia lyhyen radan MM-kisoissa 1995 ja myöhemmin vuoden 1996 olympialaisissa. Livingstone lopetti uransa 25-vuotiaana 1996, jolloin senikäisiä pidettiin jo vanhoina uimareiksi. Hänellä ei ollut alla vammoja, mutta hän halusi mennä työelämään, sillä rahallista tukea tai kannustusta uran jatkamiselle ei löytynyt. Livingstone voitti uransa aikana Tyynenmeren kisoissa seitsemän mitalia. Hänet palkittiin Medal of the Order of Australia -mitalilla 1997 ja Australian urheilumitalilla 2000.


title: Nicole Livingstone

text: Nicole oli naimisissa pyöräilijä Clayton Stevensonin kanssa, mutta erosi hänestä myöhemmin. Livingstonen äidin kuoltua munasarjasyöpään 2001 hän on toiminut australialaisessa syöpäjärjestössä siskonsa Karenin kanssa ja on nykyään hankkeen suojelija. Hän on lisäksi esiintynyt uransa jälkeen useissa televisio-ohjelmissa muun muassa urheiluaiheisten ohjelmien juontajana ja toiminut uintikommentaattorina.


title: Nicole Livingstone

text: Livingstonella on vuonna 2002 syntyneet kaksoslapset sekä 2007 syntynyt poika.


title: Joseph Neil MacNeil

text: Joseph Neil MacNeil (15. huhtikuuta 1924 Sydney, Nova Scotia – 11. helmikuuta 2018) oli kanadalainen roomalaiskatolinen arkkipiispa. Hänet vihittiin papiksi Antigonishin hiippakuntaan 23. toukokuuta 1948 ja nimitettiin Saint John, New Brunswickin hiippakunnan johtoon 9. huhtikuuta 1969. Piispaksi vihkiminen seurasi 24. kesäkuuta. Pääkonsekraattorina toimi William Edward Power, jota avustivat James Martin Hayes ja Alfred Bertram Leverman.


title: Joseph Neil MacNeil

text: MacNeil sai 2. heinäkuuta 1973 nimityksen Edmontonin arkkipiispaksi, jona hän toimi, kunnes erosi tehtävistään 7. kesäkuuta 1999.


title: Clayton Stevenson

text: Clayton Robert Stevenson (s. 29. joulukuuta 1967 Sydney) on australialainen entinen rata- ja maantiepyöräilijä.


title: Clayton Stevenson

text: Stevenson sijoittui vuonna 1986 kolmanneksi maantieajossa Australian amatöörimestaruuskilpailuissa ja osallistui Soulin olympialaisiin 1988, joissa hän pyöräili 100 kilometrin joukkueaika-ajossa. Australia oli kyseisessä kilpailussa yhdeksäs. Stevenson voitti kultaa maansa mestaruuskilpailuissa 1987 Madison-ajosta ja sai lajista hopeaa vuoden 1989 kisoissa. Hän kuului kausina 1991–1992 ranskalaiseen RMO-talliin.


title: Clayton Stevenson

text: Stevenson oli naimisissa uimari Nicole Livingstonen kanssa, mutta erosi hänestä.


title: Camille-André Le Blanc

text: Camille-André Le Blanc (25. elokuuta 1898 – 19. elokuuta 1993) oli kanadalainen roomalaiskatolinen piispa. Hänet vihittiin papiksi 5. huhtikuuta 1924 ja nimitettiin Bathurstin hiippakunnan johtoon 25. heinäkuuta 1942. Piispaksi vihkiminen seurasi 8. syyskuuta. Pääkonsekraattorina toimi Ildebrando Antoniutti, jota avustivat Patrick Albert Bray ja Georges-Arthur Melançon.


title: Camille-André Le Blanc

text: Le Blanc erosi tehtävistään Bathurstin piispana 8. tammikuuta 1969 ja sai samana päivänä nimityksen Maxitan titulaaripiispaksi. Hän erosi myös titulaaripiispan arvosta 23. marraskuuta 1970. Hän osallistui Vatikaanin toiseen kirkolliskokoukseen.


title: Murha asuu sydämessä

text: Murha asuu sydämessä () on vuonna 1964 ensi-iltansa saanut yhdysvaltalainen psykologinen trilleri, jonka on ohjannut ja tuottanut Robert Aldrich. Trillerin pääosissa ovat Bette Davis, Olivia de Havilland, Joseph Cotten ja Agnes Moorehead. Sivuosissa ovat muun muassa Cecil Kellaway ja Mary Astor.


title: Murha asuu sydämessä

text: Henry Farrell ja Lukas Heller laativat käsikirjoituksen Farrellin julkaisemattoman "What Ever Happened to Cousin Charlotte?" -nimisen novellin pohjalta.


title: Murha asuu sydämessä

text: "Murha asuu sydämessä" sai ensi-iltansa kotimaassaan 15. joulukuuta vuonna 1964 Los Angelesissa ja maanlaajuinen ensi-ilta oli 24. joulukuuta vuonna 1964; New Yorkin ensi-illan trilleri sai 3. maaliskuuta vuonna 1965. Suomessa elokuva sai ensi-iltansa 16. huhtikuuta vuonna 1965 elokuvateatteri Gloriassa. The Associates & Aldrich Company ja 20th Century Fox tuottivat elokuvan.


title: Murha asuu sydämessä

text: "Murha asuu sydämessä" oli vuoden 1964 tuottoisimpia elokuvia (20th Century Fox -studion tuottoisin) ja sai seitsemän Oscar-ehdokkuutta ja voitti lisäksi muun muassa Golden Globen ja Edgar Allan Poe -palkinnon.


title: Murha asuu sydämessä

text: Vuonna 1927 nuori kaunotar Charlotte Hollis (Bette Davis) ja hänen naimisissa oleva rakastaja John Mayhew (Bruce Dern) aikovat karata Hollis-perheen kartanossa pidettävien juhlien aikana Ascension Parishissa, Louisianassa. Kuitenkin Charlotten isä uhkaili Johnia kertomalla hänelle, että Johnin vaimo oli käynyt edellisenä päivänä ja paljastanut suhteen, John teeskenteli ettei enää rakastanut Charlottea ja kertoi hänelle, että heidän on erottava.


title: Murha asuu sydämessä

text: Tämän jälkeen John murhattiin raa'asti silpomalla kesähuvilalla. Charlotte löytää Johnin ruumiin ja palaa traumatisoituneena takaisin juhliin verentahrimassa mekossaan. Verinen mekko sai monet olettamaan, että Charlotte on murhaaja.


title: Murha asuu sydämessä

text: Tarina hyppää 37 vuoden päähän vuoteen 1964. Charlotte on nyt varakas vanhapiika, joka asuu edelleen Hollis-suvun kartanossa. Charlotten isä kuoli vuoden Mayhew'n murhan jälkeen; tämä uskoi tyttärensä olleen syyllinen Mayhew'n murhaan kuolemaansa asti. Charlotte on uskonut kaikki nämä vuodet hänen isänsä tappaneen Mayhew'n, mutta kaikki muut olettivat Charlotten olevan syyllinen, "hullu erakko, joka mestasi rakastettunsa".


title: Murha asuu sydämessä

text: Louisiana Highway -komissio valmistautuu purkamaan Charlotten kartanon ja rakentamaan uuden moottoritien tämän tiluksien läpi. Charlotte on kiihkeästi tätä vastaan ja jättää huomioimatta häätöilmoituksen; hän kieltäytyy lähtemästä. Hän pitää työnjohtajan (George Kennedy) purkuryhmineen ja puskutraktoreineen kaukana ampumalla heitä kiväärillä. He väliaikaisesti antavat periksi ja lähtevät.


title: Murha asuu sydämessä

text: Charlotte asuu taloudenhoitajansa Velma Crutherin (Agnes Moorehead) kanssa Hollisien kartanossa. Etsiessään apua taistelussa Louisianan moottoritie-komissiota vastaan, hän vetoaa Miriamiin (Olivia de Havilland), köyhään serkkuun, joka asui perheen kanssa nuorena. Miriam uusii suhdettaan paikalliseen lääkäriin Drew Baylissiin (Joseph Cotten), joka hylkäsi hänet murhan jälkeen.


title: Murha asuu sydämessä

text: Charlotten mielenterveys alkaa horjua Miriamin saavuttua; muun muassa Charlottea vainoaa öisin salaperäinen cembalon soitto, joka soittaa laulua jonka Mayhew oli kirjoittanut hänelle. Velma epäilee Miriamin ja Drewin olevan Charlotten rahojen perään ja hakee apua herra Willisiltä (Cecil Kellaway), joka on vakuutustutkija ja edelleen kiinnostunut Mayhew'n tapauksesta. Hän on muun muassa vieraillut Mayhew'n sairaalla Jewel-leskellä (Mary Astor).


title: Murha asuu sydämessä

text: Miriam antaa potkut Velmalle, joka myöhemmin palaa takaisin ja löytää Charlotten huumattuna. Miriam näkee taloudenhoitajan yrittävän viedä Charlottea pois talosta, joka johti naisten tappeluun portaiden yläpäässä. Velma yrittää paeta, mutta Miriamin tietäessä Velman löydettyä huumeet, hän iskee tuolin hänen päähänsä; Velma putosi portaat alas kuolemaan.


title: Murha asuu sydämessä

text: Eräänä iltana huumattu Charlotte juoksee alakertaan hallusinaation kourissa uskoen, että John on palannut takaisin hänen luokseen. Miriam ja Drew päättävät huijata Charlottea ampumalla Drew'iä aseella, jossa luotien sijaan on luodittamattomia metallihylsyjä, jonka jälkeen Miriam auttaa hävittämään "ruumiin" suohon. Charlotte palaa taloon ja näkee muka kuolleen Drew'in portaiden yläpäässä, joka saa Charlotten uikuttamaan mielenvikaisesti.


title: Murha asuu sydämessä

text: Nyt uskoessaan Charlotten olevan täysin hullu, Miriam ja Drew menevät puutarhaan keskustelemaan suunnitelmastaan: ajaa Charlotte hulluuteen saadakseen hänen rahansa. Miriam myös kertoo Drew'lle 37 vuoden takaisesta Johnin murhasta, jolloin hän näki Jewelin murhanneen aviomiehensä. Hän on käyttänyt tätä tietoa kaikki nämä vuodet kiristääkseen Jeweliä ja samalla juonitellessaan saada haltuunsa Charlotten omaisuus.


title: Murha asuu sydämessä

text: Charlotte kuulee sattumalta kaiken. Hän liikuttaa suurta kiviuurnaa kohti parvekkeen kielekettä, melkein suoraan rakastavaisten päiden ylle. Miriam syleilee Drew'iä, jonka jälkeen he katsovat ylöspäin suoraan Charlotten tietäviin silmiin. Miriam ja Drew lamaantuvat näkemästään Charlotten aikomuksesta; murskaamalla heidät molemmat kuoliaaksi.


title: Murha asuu sydämessä

text:
Seuraavana aamuna viranomaiset vievät Charlotten pois, oletettavasti mielisairaalaan. Monet naapurit ja paikalliset kerääntyvät Hollis-suvun kartanolle katsomaan tapahtumaa uskoen, että "Hullu-Charlotte" on murhannut jälleen. Willis ojentaa hänelle kirjekuoren nyttemmin jo kuolleelta Jewel Mayhew'lta, joka oli saanut aivohalvauksen kuultuaan tapahtuneesta edellisenä yönä. Viesti sisälsi Jewelin tunnustus aviomiehensä murhaamisesta. Viranomaisten viedessä Charlottea pois, hän katsoo taakseen rakasta kartanoaan tiluksineen vielä viimeisen kerran.
Ohjaaja Robert Aldrichin ohjaaman "Mitä tapahtuikaan Baby Janelle?" (1962) odottamattoman menestyksen johdosta Aldrich halusi "Baby Janen" pääosakaksikon Bette Davisin ja Joan Crawfordin näyttelemään myös "Murha asuu sydämessä" -elokuvaan. Crawford kuitenkin jättäytyi elokuvasta naisten keskinäisten erimielisyyksien takia kesken kuvausten. Crawford kertoi olevansa sairas, jotta pääsisi pois elokuvanteosta. Tämän jälkeen elokuvan tuotanto hetkeksi keskeytettiin, mutta tuotannon vakuutusyhtiö vaati, että joko Crawfordin tilalle palkataan toinen näyttelijä tai koko tuotanto lopetetaan.


title: Murha asuu sydämessä

text: Davis ehdotti hänen ystäväänsä Olivia de Havillandia Aldrichille Crawfordin korvaajana Katharine Hepburnin, Vivien Leighin, Loretta Youngin ja Barbara Stanwyckin kieltäydyttyä roolista. Vaikka Davis-Crawford-kumppanuus ei enää toistunut, Victor Buono "Baby Janesta" jälleenyhdistettiin Davisin kanssa elokuvaan. Näyttelijäkaartiin kuuluu myös Mary Astor, Davisin ystävä ja entinen työkaveri Warner Brothersilla. "Murha asuu sydämessä" jäi Mary Astorin viimeiseksi roolityöksi.


title: Murha asuu sydämessä

text: "Murha asuu sydämessä" oli toinen kahdesta elokuvasta vuonna 1964, joissa Olivia de Havillandin joutui astumaan rooleihin, jotka alun perin olisi pitänyt näytellä Joan Crawford. Ensimmäinen elokuva oli kauhutrilleri "Kiikissä" (1964).


title: Murha asuu sydämessä

text: "Murha asuu sydämessä" kuvattiin Louisianan Baton Rougessa ja Burnsidessa The Houmas -nimisellä kartanolla, Kalifornian Beverly Hillsissä ja studioilla Los Angelesin Century Cityssä kesäkuusta marraskuun loppuun 1964. Elokuvan vaikean tuotannon takia kuvaukset kestivät puoli vuotta.


title: Murha asuu sydämessä

text: "Murha asuu sydämessä" tuotti yli 7 miljoonaa dollaria maailmanlaajuisesti ja oli 20th Century Foxin vuoden 1964 tuottoisin elokuva. "Murha asuu sydämessä" sai laajalti positiivista ja kiitettävää kritiikkiä kriitikoilta.


title: Murha asuu sydämessä

text: Elokuvalla on Rotten Tomatoes -sivustolla 84 prosentin "tuore"-arvosana.


title: Murha asuu sydämessä

text: Patti Page teki "Hush... Hush, Sweet Charlotte" -laulusta tunnetun vuonna 1965; laulu otti 8. sijan Billboard Hot 100 -listalta.


title: Murha asuu sydämessä

text: "Murha asuu sydämessä" julkaistiin ensimmäisen kerran DVD:lle 9. elokuuta vuonna 2005. Elokuva julkaistiin uudelleen 8. huhtikuuta vuonna 2008, joka on osana "The Bette Davis Centenary Celebration Collectionia"; kokoelma on viiden DVD:n boksi.


title: Musa Bakare

text: Musa Bakare (s. 24. kesäkuuta 1971) on nigerialainen entinen uimari.


title: Musa Bakare

text: Bakare osallistui Barcelonan olympialaisiin 1992, joissa hän oli 50 metrin vapaauinnissa jaetulla 41. sijalla ja 100 metrin perhosuinnissa 52. tilalla. Hän jatkoi uraansa 2000-luvulle ja muun muassa voitti kaksi mitalia vuoden 2003 Afro-Aasian kisoista.


title: John W. Mitchell

text: John W. Mitchell (14. heinäkuuta 1915, Enid, Mississippi – 15. marraskuuta 1995) oli yhdysvaltalainen sotilaslentäjä. Hän johti toisen maailmansodan aikana huhtikuussa 1943 operaatio Koston toteutusta, jossa amerikkalaiset surmasivat japanilaisen amiraali Isoroku Yamamoton ampumalla tätä kuljettaneen lentokoneen alas Tyynellämerellä. Mitchell oli everstin arvoinen kuollessaan, ja hänen sotilasuransa kesti 23 vuotta.


title: John W. Mitchell

text: Palvellessaan kapteenina John Mitchell saavutti kaksi japanilaisen kellukekoneen pudotusta P-400-hävittäjällä, joka oli Britannialle ja Ranskalle tarkoitettu vientiversio P-39 D -sarjasta.


title: John W. Mitchell

text: Mitchell oli majuri johtaessaan huippusalaista sotilastehtävää, jonka tarkoitus oli amiraali Isoroku Yamamoton surmaaminen lentomatkallaan. Väijytys tapahtui 18. huhtikuuta 1943 Lockheed P 38 Lightning - hävittäjillä. Yamamoto oli Japanin johtavimpia sotastrategikkoja. John W. Mitchellin yksikkö, FS 70 eli 70. hävittäjälentolaivue palveli Guadalcanalilla ja tukeutui Hendersonin lentokenttään. Laivue käytti ensin Bell P-39 Airacobra -hävittäjää, mutta siirtyi sitten Lockheed P-38 Lightning -hävittäjiin. Mitchell sai lukuisia sotilaille myönnettäviä sotilasmitaleja tunnustukseksi suorituksistaan palveluksessa.


title: John W. Mitchell

text: Mitchellista tuli hävittäjä-ässä. Hän saavutti kaikkiaan 15 ilmavoittoa, joista kolme P-39 Airacobralla. 70. FS hajautettiin, ja sen jotkut lentäjät saivat komennukset 339. laivueeseen, jota Mitchell komensi. Tämä laivue suoritti Yamamoton alasampumisen. Osa vanhoista FS 70:n lentäjätovereista sai surmansa palvellessaan laivaston ilmavoimiin komennettuina, kun tukialus "USS Langley" upotettiin.


title: John W. Mitchell

text: Burke Davisin teos kertoo myös Mitchellin hävittäjäyksikön varhaisista vaiheista koulutusjaksoineen sekä radiotiedustelusta. Radiotiedustelu purki Japanin käyttämän radioviestityksen koodikielen. Yhdysvallat käytti siitä tunnusta "JN-25". Tämä mahdollisti Yamamoton väijytyksen suunnittelun sekä tehtävän vaatiman ajoituksen. JN 25 oli osa Japanin "Purppura"-koodijärjestelmää.


title: Tug of War

text: Tug of war voi viitata:


title: Georges-Arthur Melançon

text: Georges-Arthur Melançon (7. huhtikuuta 1886 – 21. lokakuuta 1982) oli kanadalainen roomalaiskatolinen piispa. Hänet vihittiin papiksi 12. syyskuuta 1909 ja nimitettiin Chicoutimin hiippakunnan johtoon 24. toukokuuta 1940. Piispaksi vihkiminen seurasi 23. heinäkuuta. Pääkonsekraattorina toimi Albini LeBlanc, jota avustivat Norbert Robichaud ja Camille-André Le Blanc.


title: Georges-Arthur Melançon

text: Melançon jäi eläkkeelle 11. helmikuuta 1961 ja sai samana päivänä nimityksen Esbuksen titulaaripiispaksi. Hän erosi titulaaripiispan arvosta 22. marraskuuta 1970.


title: Mubarak Shah

text: Mubarak Shah (s. 24. kesäkuuta 1930 Dhok Badhal) on pakistanilainen entinen yleisurheilija, joka kilpaili kestävyys- ja estejuoksussa.


title: Mubarak Shah

text: Shah voitti Aasian kisoissa 1958 kultaa 3 000 metrin esteistä ja hopeaa 10 000 metriltä. Hän oli samana vuonna Brittiläisen imperiumin ja kansainyhteisön kisoissa kymmenes kuuden mailin matkalla ja 20. kolmella maililla. Shah kilpaili Rooman olympialaisissa 1960 5 000 metrillä ja 3 000 metrin esteissä, mutta putosi molemmissa lajeissa ensimmäisellä kierroksella. Hän sai matkoilta kultaa Aasian kisoissa 1962 ja oli estejuoksussa kymmenes kansainyhteisön kisoissa samana vuonna. Shah osallistui vuoden 1962 kansainyhteisön kisoissa myös kolmelle mailille, mutta joutui keskeyttämään.


title: Mubarak Shah

text: "Lähde: Sports-Reference"


title: Hell or Hallelujah

text: Hell or Hallelujah on yhdysvaltalaisen hard rock -yhtye Kissin kappale vuodelta 2012. Se on ensimmäinen raita yhtyeen "Monster"-studioalbumilla, ja se julkaistiin digitaalisesti ladattavana singlenä 2. heinäkuuta 2012. Singlen kansitaide julkaistiin yhtyeen virallisella sivustolla sekä yhtyeen virallisessa Facebook-profiilissa 24. kesäkuuta 2012, ja samalla tiedotettiin että single julkaistaisiin alustavasti digitaalisessa muodossa, eikä CD-levy-version julkaisusta ole toistaiseksi tiedotettu.


title: Hell or Hallelujah

text: Kappaleen laulaa yhtyeen laulaja ja rytmikitaristi Paul Stanley, ja singlen ensimmäinen 30 sekunnin mittainen ääninäyte julkaistiin Amazon.com-sivustolla. Kokonaisuudessaan kappale on 4:06 minuuttia pitkä.


title: Tug of War (Carly Rae Jepsenin albumi)

text: Tug of War on kanadalaisen laulaja-lauluntekijän Carly Rae Jepsenin esikoisalbumi. Jepsen sijoittui kolmanneksi Canadian Idolin viidennellä kaudella vuonna 2007. Albumi julkaistiin Kanadassa 30. syyskuuta 2008.


title: Tug of War (Carly Rae Jepsenin albumi)

text: Albumin ensimmäinen single on cover-versio John Denverin kappaleesta ”Sunshine on My Shoulders” ja se julkaistiin iTunesissa 16. kesäkuuta 2008. Toinen single "Tug of War" julkaistiin iTunesissa 16. syyskuuta 2008 ja se nousi sijalle 36 Canadian Hot 100 -musiikkilistalla. Kolmas single "Bucket" nousi sijalle 32 samaisella listalla.


title: Ali Mohamed Jaffer

text: Ali Mohamed Sanad Jaffer (; s. 24. kesäkuuta 1955) on Etelä-Jemeniä edustanut entinen nyrkkeilijä. Hän osallistui Soulin olympialaisissa 1988 alle 57-kiloisten sarjaan, jossa hän hävisi ensimmäisen kierroksen ottelunsa.


title: Intohimon iltapäivä

text: Intohimon iltapäivä () on Philip Ridleyn ohjaama ja käsikirjoittama draamaelokuva vuodelta 1995. Sen pääosissa esiintyvät Brendan Fraser, Ashley Judd ja Viggo Mortensen.


title: Intohimon iltapäivä

text: Darkly Noon on nuori mies, joka on asunut koko elämänsä äärivanhoillisen kristityn lahkon kanssa Appalakeilla Pohjois-Carolinassa. Lahkon parissa syntyy väkivaltainen kiista, jossa Darklyn vanhemmat kuolevat. Lahko hajoaa ja sekava Darkly harhailee metsiin. Sieltä hänet nääntyneenä löytävät ruumisarkkuja työkseen myyvä Jude ja hänen ystävänsä Callie.


title: Intohimon iltapäivä

text: Callie hoivaa Darklyn kuntoon, ja tämä ihastuu häneen. Darkly kuitenkin ahdistuu, koska hänen uskonnollinen kasvatuksensa on ristiriidassa Callieta kohtaan tuntemiensa tunteiden kanssa. Darkly turhautuu yhä, kun Callien mykkä poikaystävä Clay, joka rakentaa Juden myyvät arkut, palaa oltuaan muutamia päiviä poissa.


title: Intohimon iltapäivä

text: Kun Darkly tapaa Clayn äidin, Roxyn, hänen sisäiset konfliktinsa kasvavat entisestään. Roxy halveksii Clayn ja Callien suhdetta, ja kertoo Darklylle, että Callie on noita, joka on tullut tuhoamaan hänen perheensä.


title: Intohimon iltapäivä

text: Elokuvan kliimaksissa Darklyn raivo lopulta purkautuu. Hän käärii kehonsa piikkilankaan ja aseistautuu yhdellä Clayn taltoissa ja murtautuu Callie ja Clayn taloon murhatakseen pariskunnan. Hän löytää heidät rakastelemassa ja alkaa tuhota paikkoja. Lopulta Darklyn saa rauhoittumaan Callien rakkaudentunnustus. Sitten Jude saapuu paikalle kiväärin kanssa pelastaakseen Callien ja Clayn, ja ampuu Darklyn. Maatessaan kuolemankielissä Darkly valittaa viimeisiksi sanoikseen: ”Kuka minua nyt rakastaa?”


title: Dragon Fight

text: Dragon Fight on vuonna 1989 julkaistu hongkongilainen toimintaelokuva. Elokuvan pääosia esittävät mm Jet Li, Dick Wei, Nina Li Chi, Stephen Chow, Mark Williams, Tom Spinoza, Henry Fong, Wang Ko, Michael McFall, Victor Chew ja George Chung. Elokuvan on ohjannut Billy Tang Hin-Shing.


title: Olga Tokarczuk

text: Olga Tokarczuk (s. 29. tammikuuta 1962) on puolalainen kirjailija, jota pidetään yhtenä tärkeimmistä puolalaisista nykykirjailijoista. Hänen teoksiaan on käännetty useille kielille, myös suomeksi. Hän on saanut Puolan merkittävimmän kirjallisuuspalkinnon Niken romaanistaan "Vaeltajat".


title: Olga Tokarczuk

text: Tokarczuk on opiskellut psykologiaa Varsovan yliopistossa ja työskennellyt psykologina ennen kirjailijanuraansa. Hän asuu nykyään Nowa Rudan kaupungin lähettyvillä olevassa pikkukylässä.


title: Olga Tokarczuk

text: Vuonna 2014 Tokarczukilta ilmestyi teos "Księgi jakubowe", joka kertoo juutalaisten historiasta. Teos suututti Nowa Rudan kaupungin patrioottien yhdistyksen. He vaativat Nowa Rudan kaupunginvaltuustoa perumaan Tokarczukin kunniakansalaisuuden. Heidän mukaansa Tokarczuk on vahingoittanut puolalaisten mainetta eikä ole täten isänmaanystävä. Arvosteluun yhtyi Laki ja oikeus-puolueen kansanedustaja. Tokarczuk vastasi syytteeseen että on todellinen patriootti, toisin kuin häntä parjaavat ryhmät, joiden jäsenet ovat rasisteja ja muukalaisvihamielisiä.


title: Olga Tokarczuk

text: Tokarczukia ja Sofi Oksasta on verrattu toisiinsa: molemmat tematisoivat historiaan toistumista nykyisyydessä. Myös se heillä on yhteistä, että heidän naispäähenkilöidensä kautta historia muuttuu henkilökohtaiseksi kokemukseksi. Steve Sem-Sandberg toteaa, että kumpikin yrittää sitoa "konkreettisen elämänkokemuksen Historiaksi kutsuttuihin abstrakteihin poliittisiin tapahtumiin". Olga Tokarczukia pidetään vahvana Nobel-kandidaattina.


title: Olga Tokarczuk

text: Tokarczuk sai vuonna 2018 Man Booker International -palkinnon teoksesta "Vaeltajat", joka on julkaistu Jennifer Croftin englanniksi kääntämänä nimellä "Flights".


title: Norbert Robichaud

text: Norbert Robichaud (1. huhtikuuta 1905 – 21. lokakuuta 1979) oli kanadalainen roomalaiskatolinen arkkipiispa. Hänet vihittiin papiksi Chathamin hiippakuntaan 1. toukokuuta 1931 ja inkardinoitiin Monctonin arkkihiippakuntaan 22. helmikuuta 1936. Hänet nimitettiin Monctonin arkkipiispaksi 25. heinäkuuta 1942, ja piispaksi konsekroinnin suoritti 8. syyskuuta Ildebrando Antoniutti, jota avustivat Patrick Albert Bray ja Georges-Arthur Melançon.


title: Norbert Robichaud

text: Robichaud erosi tehtävistään arkkipiispana 23. maaliskuuta 1972. Hän osallistui Vatikaanin toiseen kirkolliskokoukseen.


title: Albini LeBlanc

text: Albini LeBlanc (1. toukokuuta 1894 – 17. toukokuuta 1957) oli kanadalainen roomalaiskatolinen piispa. Hänet vihittiin papiksi 15. toukokuuta 1921 ja nimitettiin Hearstin hiippakunnan johtoon 14. joulukuuta 1940. Piispaksi konsekroinnin suoritti 11. helmikuuta 1941 Georges-Arthur Melançon, jota avustivat Alexandre Vachon ja Joseph Charbonneau. LeBlanc asetettiin virkaansa 24. maaliskuuta.


title: Albini LeBlanc

text: 22. joulukuuta 1945 LeBlanc sai nimityksen Gaspén piispaksi, jona hän toimi, kunnes kuoli 63-vuotiaana virassa.


title: Arturo de Jesús Correa Toro

text: Arturo de Jesús Correa Toro (s. 26. huhtikuuta 1941) on kolumbialainen roomalaiskatolinen piispa. Hänet vihittiin papiksi 22. lokakuuta 1967 ja nimitettiin Ipialesin hiippakunnan johtoon 29. tammikuuta 2000. Piispaksi vihkiminen seurasi 20. maaliskuuta. Pääkonsekraattorina toimi Augusto Aristizábal Ospina, jota avustivat Alberto Giraldo Jaramillo ja Gustavo Martínez Frías.


title: Marius Paré

text: Marius Paré (22. toukokuuta 1903 – 16. helmikuuta 2002) oli kanadalainen roomalaiskatolinen piispa. Hänet vihittiin papiksi 3. heinäkuuta 1927 ja nimitettiin Chicoutimin hiippakunnan vihkipiispaksi sekä Aegaen titulaaripiispaksi 7. helmikuuta 1956. Piispaksi vihkiminen seurasi 1. toukokuuta. Pääkonsekraattorina toimi Maurice Roy, jota avustivat Georges Léon Pelletier ja Bruno Desrochers.


title: Marius Paré

text: Paré sai 6. helmikuuta 1960 nimityksen Chicoutimin koadjuuttoripiispaksi, ja 18. helmikuuta 1961 hänestä tuli sen piispa, jona hän toimi, kunnes erosi tehtävistään 5. huhtikuuta 1979. Hän osallistui Vatikaanin toiseen kirkolliskokoukseen.


title: Raitilla

text: Raitilla on suomalaisen Eero Avenin studioalbumi vuodelta 1982.


title: Elämäntoveri

text: Elämäntoveri on suomalaisen Eero Avenin studioalbumi vuodelta 1980.


title: Eemeli Väyrynen

text: Juho Eemeli Väyrynen (11. tammikuuta 1910 Simo – 31. elokuuta 2011 Kemin maalaiskunta) oli suomalainen maanviljelijä, maatalousteknikko, keksijä, ja poliitikko Paavo Väyrysen isä. Eemeli Väyrynen sai julkisuutta hankittuaan patentin keksimälleen perunanistutuskoneelle satavuotiaana. Lehdistötiedotteessaan Paavo Väyrynen kertoi isänsä olleen vielä kesäkuussa 2011 hyväkuntoinen. Ennen juhannusta hän oli kuitenkin kaatunut kotonaan ja loukannut päänsä. Syynä kaatumiseen oli todettu olleen pieni aivoinfarkti ja häntä oli hoidettu Kemin keskussairaalassa ja Keminmaan terveyskeskuksessa. Eemeli Väyrynen oli päässyt vielä kotiinsa, mutta tarvinnut jo jatkuvaa huolenpitoa. Toinen kaatuminen oli jouduttanut hänen poismenoaan. Paavo Väyrynen oli ehtinyt hyvästelemään isänsä viimeisenä iltana.


title: Sirpaleet

text: Sirpaleet on suomalaisen Eero Avenin studioalbumi vuodelta 1978.


title: Simpukka (täsmennyssivu)

text: Simpukat ovat suuri nilviäisluokka. Simpukka voi myös viitata johonkin seuraavista:


title: Järvelänjärvi

text: Järvelänjärvi on Ilolanjoen yläosan valuma-alueeseen, kuuluva järvi, jonka pinta-ala on 0,151 km, järvellä on rantaviivaa 1,53 km. Se sijaitsee Kankkilantien ja Myrskylän Järvelän länsipuolella.


title: Tug of War (Carly Rae Jepsenin kappale)

text: Tug of War on kanadalaisen laulaja-lauluntekijän Carly Rae Jepsenin kappale hänen samannimiseltä studioalbumiltaan. Kappale julkaistiin albumin toisena singlenä 16. syyskuuta 2008, ja se saavutti sijan 36 Canadian Hot 100 -musiikkilistalla.


title: Bucket

text: Bucket on kanadalaisen laulaja-lauluntekijän Carly Rae Jepsenin kappale hänen ensimmäiseltä studioalbumiltaan "Tug of War". Kappale julkaistiin singlenä huhtikuussa 2009 ja se nousi sijalle 32 Canadian Hot 100 -musiikkilistalla.


title: Tampereen Pyrintö (naisten koripallo)

text: Tampereen Pyrintö on samannimisen tamperelaisen urheiluseuran naisten koripallon edustusjoukkue. Se pelaa kaudella 2016–2017 I-divisioonassa. Seura on Suomen menestyneimpiä kahdeksalla Suomen mestaruudellaan ja yhteensä 12 SM-mitalillaan. Suomen cupin Pyrintö on voittanut kerran. Pyrintö pelaa kotiottelunsa Pyynikin palloiluhallissa.


title: Tampereen Pyrintö (naisten koripallo)

text: Seura on nostanut kattoon Pyrinnön naiskoripalloilijoista Seija Leinon pelipaidan. Hänen lisäkseen seurassa ovat pelanneet muun muassa Brita Lindberg, Eila Tähtinen, Maire Tähtinen, Anne Mäkelä, Satu Saarteinen ja Reija Vesa.


title: Tampereen Pyrintö (naisten koripallo)

text: Pyrintö on naisten SM-sarjan menestyneimpiä seuroja. Erityisesti 1950- ja 1980-luvuilla Pyrintö kuului naisten SM-sarjan parhaisiin joukkueisiin ja on voittanut kahdeksan kertaa Suomen mestaruuden ja kerran Suomen cupin. 1950-luvulla Maajoukkueessa pelanneista pelaajista ainakin Terttu Aarnivala, Brita Lindberg, Eila Tähtinen ja Maire Tähtinen pelasivat Pyrinnössä. 1980-luvulla joukkueen pelaajistoon kuului muun muassa Seija Leino ja vuoden 1986 mestaruusjoukkueeseen yhdysvaltalainen Martha Mogish. Kaudella 1986–1987 Pyrintö osallistui Mestariseurojen cupiin, jonka karsintakierroksella se hävisi alankomaalaiselle Canadians Amstelveenille yhteispistein 114–140 (55–70, 59–70).


title: Tampereen Pyrintö (naisten koripallo)

text: Kaudella 1990–1991 Pyrinnön liettualaisvahvistus Ingrida Jonkutė voitti naisten SM-sarjan korikuninkuuden, mutta joukkue putosi pääsarjasta. Seuraavaksi kaudeksi Pyrintö sai päävalmentajakseen 21-vuotiaan Ilpo Rantasen, ja joukkueen pelaajisto vaihtui täysin. Rantanen valmensi Pyrintöä kevääseen 1996 saakka. Rantasen ajan Pyrinnön pohjana käytettiin seuran B-tyttöjen SM-hopean voittanutta joukkuetta. Toisella Rantasen-kaudella Pyrintö nousi takaisin SM-sarjaan, ja kahdella kaudella se selviytyi pronssiotteluihin. Näinä kahtena kautena Pyrinnössä pelasi yhdysvaltalainen Keisha Johnson, joka tulokaskaudellaan voitti SM-sarjan kori- ja levypallokuningattaruuden ja sijoittui kummallakin kaudella myös riistotilaston kärkikolmikkoon. Kaudella 1995–1996 Pyrinnön ulkomaalaispelaajana toimi jamaikalainen Oberon Pitterson. Rantanen palasi Pyrinnön valmentajaksi kaudeksi 1999–2000, jolloin joukkue oli sekavassa tilassa. Seuraavan kerran Rantanen valmensi Pyrinnön naisjoukkuetta vuosina 2002–2005, jolloin se nousi jälleen I-divisioonasta SM-sarjaan ja pudotuspeleihin.


title: Tampereen Pyrintö (naisten koripallo)

text: Ennen tuoreinta paluutaan korkeimmalle sarjatasolle Pyrintö pelasi edellisen kerran naisten SM-sarjaa kaudella 2005–2006, jolloin se varmisti karsimalla sarjapaikkansa, mutta luopui siitä taloudellisten, taustatuki- ja pelaajaresurssien puutteiden vuoksi. Tämän jälkeen I-divisioonaa pelanneessa Pyrinnössä pelasivat 2000-luvulla muun muassa Maiju Kekki ja Annika Heinisuo. Toukokuussa 2012 naisten edustusjoukkueen ja tyttövalmennuksen päävalmentajaksi valittiin Heikki Järnström, ja Pyrinnön naisten koripalloa alettiin kehittää. Kesällä 2013 edustusjoukkueen ja A-tyttöjen päävalmentajaksi valittiin jälleen Ilpo Rantanen.


title: Tampereen Pyrintö (naisten koripallo)

text:
Pyrintö palasi Koripalloliiton liittohallituksen päätöksellä korkeimmalle kansalliselle sarjatasolle
kaudeksi 2014–2015, ja Rantanen jatkoi joukkueen päävalmentajana. Joukkueen valmistautumisaika uuteen kauteen jäi lyhyeksi, ja sen pelaajisto vaihtui paljon. Uusina pelaajina joukkueeseen saapuivat muun muassa Meral Bedretdin, Kaisa Lind ja ulkomaalaisvahvistukset Brittany Hedderson sekä Jessica Schroll. Pyrinnön tavoite oli säilyttää sarjapaikkansa Naisten Korisliigassa ja vakiinnuttaa toimintansa pääsarjatasolle. Säilymistavoite täyttyi, kun Pyrintö sijoittui paluukaudellaan yhdeksänneksi ja putosi ensimmäisenä joukkueena pudotuspeleistä. Seuraavaksi kaudeksi joukkueen päävalmentajaksi siirtyi edelliskauden apuvalmentaja Roope Tähkä. Pyrintö jäi runkosarjassa viimeiseksi ja putosi pääsarjasta.


title: Tampereen Pyrintö (naisten koripallo)

text: Lähde:


title: Tampereen Pyrintö (naisten koripallo)

text: Tampereen Pyrinnön naisten edustusjoukkueen tilastohistorian kymmenen parasta Suomen pääsarjan runkosarjassa. Huomionarvoista on, että naisten koripallon tilastointi alkaa kaudesta 1973–1974, osaa kategorioista alettiin tilastoida 1980-luvulla ja että ottelukohtainen tilastointi aloitettiin vasta kaudella 1995–1996. Lihavoidut pelaajat ovat aktiivipelaajia. Tilastot päivitetty 12. heinäkuuta 2016.


title: Tampereen Pyrintö (naisten koripallo)

text: Naisten Korisliigan vuoden tulokas


title: Tampereen Pyrintö (naisten koripallo)

text: Pyrintö nosti ensimmäiset koripallolegendojensa pelipaidat Pyynikin palloiluhallin kattoon 7. helmikuuta 2014 ennen sarjaottelun alkua. Paidat nostettiin kunnianosoituksena pelaajille ja esikuvaksi sekä kertomaan seuran perinteistä tuleville sukupolville. Kunnioitettujen pelaajien pelinumeroita ei ole "jäädytetty", vaan ne pysyvät käytössä. Kunnian sai neljä pyrintöläistä.Pyrinnön koripallojaoston taustalla on yleisseura Tampereen Pyrintö. Pyrinnön koripallojaosto on keskittynyt toimintansa kehittämiseen ja pelaajakasvatukseen eikä tavoittele menestystä vuosittain muun toiminnan kustannuksella. Pyrinnön koripallon naisten edustusjoukkueen runko muodostuu pääasiassa pirkanmaalaisista nuorista ja paikkakunnalle opiskelemaan muuttaneista pelaajista.


title: Tampereen Pyrintö (naisten koripallo)

text: Pyrinnössä on molemmat sukupuolet huomioiden yli 500 koripallojunioria ja yli 55 valmentajaa, ja se on Suomen suurimpia ja menestyneimpiä juniorikoripalloseuroja. Seura pyrkii kehittämään kasvattejaan kilpatasolle aina ulkomaille ja maajoukkueeseen saakka. Seuran koripallon junioritoiminta on viime aikoina ollut erittäin suosittua, ja salivuorojen puute on toistaiseksi rajoittanut junioritoiminnan laajentamista.


title: Tampereen Pyrintö (naisten koripallo)

text:
Juniorijoukkueita Pyrinnössä on tytöissä supermikro-, mikro- ja kahdessa mini-ikäluokassa sekä C-, B- ja A-tyttöjen tasolla. Varttuneemmille seurassa toimii naisten edustusjoukkueen lisäksi II-divisioonajoukkue ja kuntosarjajoukkue. Lisäksi seura järjestää erilaisia koripallokouluja.
Naisten ja tyttöjen joukkueet kaudella 2015–2016
Pyrinnön kotisalit kaudella 2015–2016
Pyrintö pelaa kotiottelunsa vuonna 1977 valmistuneessa Pyynikin palloiluhallissa. Hallin katsojakapasiteetti on 1 000–1 400 henkeä, mutta erikoisjärjestelyin katsojia on kirjattu esimerkiksi miesten vuoden 2010 finaaliottelussa 1 896 kappaletta. Hallin katsomo-osien laajentamista on suunniteltu.


title: Tampereen Pyrintö (naisten koripallo)

text: Yleisseura Tampereen Pyrinnön toimisto sijaitsee Klingendahlilla Pyhäjärvenkadulla.


title: Tampereen Pyrintö (naisten koripallo)

text: Kaudella 2014–2015 Pyrinnön naisten edustusjoukkueen budjetti oli 50 000 euroa, mikä oli pääsarjaa pelanneista kymmenestä joukkueesta pienin. Yli 100 000 euron budjetti oli kuitenkin vain kolmella joukkueella. Koska Koripalloliiton päätös Pyrinnön sarjapaikasta tuli myöhään, joukkue teki paluukaudellaan pääsarjaan odotusten mukaisen, noin 10 000 euron tappion. Yleisseurana Pyrinnön naisten ja miesten koripallon edustusjoukkueet eivät maksa erillisiä toimistokustannuksia, mikä pienentää niiden budjetteja. Kaudeksi 2015–2016 joukkueen budjetti nousi 65 000 euroon ollen silti sarjan pienin.


title: Saunayö

text: Saunayö on ilmainen yhdenpäivän musiikkifestivaali, joka pidetää Lappeenrannassa aina 29. huhtikuuta. Festivaali on perinteeksi muodostunut ulkoilmatapahtuma, joka järjestetään Lappeenrannan teknillisen yliopiston opiskelijoiden Wapun loppusuoralla ja on täten yksi merkittävimmistä tapahtumista Suomen ja mahdollisesti universumin pisimmässä Wapussa. Tapahtuman järjestämisestä vastaa Lappeenrannan teknillisen yliopiston oppilaskunta LTKY ja Teekkareiden musiikkikerho TeMu. Vakiopaikaksi tapahtumalle on muodostunut Skinnarilan kampusalueella sijaitseva Fartwall-areenan kenttä. Äänentoistosta ja esiintyjistä vastaa TeMu ja sen alaiset enimmäkseen opiskelijoista koostuvat yhtyeet, mutta välillä esiintymään on saatu myös ulkomaalainen bändi. Esiintyvät yhtyeet esittävät enimmäkseen cover-kappaleita, mutta myös yhtyeiden omaa materiaalia kuullaan joka vuosi. Musiikkigenreinä vallitsevat suomalainen ja kansainvälinen rock, pop, punk, metalli, sekä humppa.


title: Saunayö

text: Saunayö 2014 esiintyjät: Homon Kosketus, Elastinen Dromedaari, Teuras, Slut Shit, Kurahaara, Kilgrin, Heir Apparent, 2 Am Blues, PikaEläkeMiehet


title: Saunayö

text: Saunayö 2013 esiintyjät: Hypnotic, Pahus, Elastinen Dromedaari, Slut Shit, Dimensio, Van Krouvi, Kilgrin, Rautakukko, Pikaeläkemiehet.


title: Saunayö

text: Saunayö 2012 esiintyjät: Pahus, Elastinen Dromedaari, Sheriffin tähdet, Likainen Ilmiö, The Staplers, Sphere, Heir Apparent, Rautakukko ja Kiss the Funky Monkey(DE)


title: Saunayö

text: Saunayö 2011 esiintyjät: Seven fingered unicorn, Iron Cock, Likainen Ilmiö, Six Sons of the Sixth Son, Sheriffin tähdet, Fountain, Soulbound, Heavisides, Pikaeläkemiehet.


title: Rivers of Babylon

text: Rivers of Babylon on rastafari-laulu, jonka tekivät ja levyttivät Brent Dowe ja Trevor McNaughton jamaikalaisesta reggae-ryhmästä The Melodians vuonna 1970. The Melodiansin alkuperäisversio kuullaan jamaikalaisessa elokuvassa "The Harder They Come" (1972) sekä Nicolas Cagen elokuvassa "Bringing Out the Dead" (1999).


title: Rivers of Babylon

text: Suosituksi laulu tuli Boney M:n versiona vuonna 1978. Se nousi muun muassa Britannian listaykköseksi viiden viikon ajaksi. Se oli samalla vuoden myydyin single kyseisessä valtiossa. Yhtyeen kotimaassa Länsi-Saksassa siitä tuli siihen asti pisimpään listaykkösenä pysynyt kappale sen pysyessä kärkipaikalla 17 viikon ajan.


title: Rivers of Babylon

text: Laulu perustuu Psalmiin 137:1-4 "Baabelin virtain äärellä" missä Baabeliin karkotetut juutalaiset murehtivat olotilaansa:


title: Rivers of Babylon

text: Laulussa lainataan myös psalmia 19:14(jae 15 suom. Raam.):


title: Rivers of Babylon

text: Rastafareille joki kuvaa Atlanttia ja Siion Afrikkaa, mistä heidän esi-isänsä laivattiin vankeudessa orjuuteen uudelle mantereelle.


title: Rivers of Babylon

text: Merkittävin ero alkuperäisen ja Boney M:n version välillä on siinä, että alkuperäisessä versiossa lauletaan "How can we sing King Alpha's song Inna strange land?", missä King Alpha tarkoittaa Haile Selassieta. Boney M:n versiossa lauletaan "How can we sing the Lords song..."


title: Wide Awake

text: Wide Awake voi tarkoittaa ainakin seuraavia:


title: Mohammed Mursi

text: Mohammed Mursi (, s. 20. elokuuta 1951) on Egyptin muslimiveljeskuntaan kuuluva Egyptin entinen presidentti. Hän nousi presidentiksi vuoden 2011 vallankumouksen jälkeen järjestetyissä presidentinvaaleissa. Hän oli muslimiveljeskunnan poliittisen siiven vapaus- ja oikeuspuolueen ehdokkaana. Mursi oli presidenttinä vain hieman yli vuoden, kun armeija syrjäytti hänet heinäkuun 2013 vallankaappauksessa.


title: Mohammed Mursi

text: Mursin isä on talonpoika. Mursi syntyi Niilin suiston kylässä Egyptin pohjoisosassa Al-Šarqiyyan kuvernoraatissa. Hän opiskeli Kairon yliopistossa tekniikkaa ja valmistui tekniikan tohtoriksi Etelä-Kalifornian yliopistosta vuonna 1982. Hän palasi opintojensa jälkeen Yhdysvalloista Egyptiin vuonna 1985. Kaksi hänen viidestä lapsestaan on syntynyt Kaliforniassa, joten heillä on Yhdysvaltojen kansalaisuus.


title: Mohammed Mursi

text: Mursi liittyi opiskeluaikanaan Yhdysvalloissa vuonna 1979 muslimiveljeskuntaan. Hän nousi nopeasti sen arvoasteikossa, ja hänestä tuli sen voimakkaan johtoryhmän jäsen 1995. Mursi valittiin vuonna 2000 Egyptin parlamenttiin. Hän oli virallisesti puolueeton, sillä muslimiveljeskunnalta oli kielletty pääsy parlamenttiin. Mursi menetti paikkansa vuoden 2005 vaaleissa, joiden hän väitti olleen vilpilliset. Kansanedustajana Mursi sai jonkin verran huomiota hyvänä puhujana.


title: Mohammed Mursi

text: Mursi joutui vuonna 2006 vankilaan seitsemäksi kuukaudeksi osallistuttuaan mielenosoitukseen, joka tuki oikeuslaitoksen itsenäisyyttä vaativia tuomareita. Hän oli myös lyhyesti vangittuna vuoden Egyptin presidentin Hosni Mubarakin kaataneen vallankumouksen aikana. Mubarakin kaaduttua muslimiveljeskunta perusti poliittiseksi siivekseen vapaus- ja oikeuspuolueen.


title: Mohammed Mursi

text: Vapaus- ja oikeuspuolue valitsi vuoden 2012 presidentinvaaleihin ehdokkaakseen Khairat el-Shaterin, joka joutui kuitenkin luopumaan ehdokkuudestaan teknisen syyn takia. Vapaus- ja oikeuspuolueen puheenjohtajana toiminut Mursi valtitiin hänen tilalleen. Hän sai vaalien toisella kierroksella 51,73 prosenttia äänistä ja voitti niukasti entisen pääministerin Ahmad Shafiqin. Mursi astui presidentin virkaan kesäkuun 2012 lopussa.


title: Mohammed Mursi

text: Mursi lupasi astuttuaan valtaan johtavansa maata ”kaikille egyptiläisille”. Hänen toimintatapojaan alettiin kuitenkin pian vastustaa. Hänen vastustajansa syyttivät häntä siitä, että hän oli antamassa kaiken vallan islamisteille ja erityisesti muslimiveljeskunnalle. Lisäksi kriitikot sanoivat, että Mursi ei ollut osannut hoitaa Egyptin taloutta eikä hän ollut pystynyt parantamaan yhteiskunnallista tasa-arvoa.


title: Mohammed Mursi

text: Mursin vastustus alkoi kasvaa marraskuussa 2012, kun hän yritti saada uuden perustuslain voimaan. Egyptin oppositio vastusti perustuslakia, koska se ei sen mukaan takaa riittäviä ihmisoikeuksia eikä naisten ja uskonnollisten vähemmistöjen oikeuksia. Perustuslaki vahvistettiin joulukuun lopulla kahden päivän aikana järjestetyn kansanäänestyksen jälkeen. Mursi toivoi itse sen tuovan maahan vakautta.


title: Mohammed Mursi

text: Armeijan komentaja Abdel Fattah al-Sisi varoitti 29. tammikuuta 2013, että poliittinen kriisi voi johtaa valtion kaatumiseen. Mursin vastustajat perustivat huhtikuun lopulla Tamarod-nimisen liikkeen, joka järjesti suurmielenosoitukset Mursin valtaanastumisen vuosipäivänä. Egyptin kaduilla protesteihin osallistui 30. heinäkuuta miljoonia ihmisiä.


title: Mohammed Mursi

text: Armeija syrjäytti Mursin vallasta 3. heinäkuuta 2013. Väliaikaisesti valtaan tuli Egyptin perustuslakituomioistuimen puheenjohtaja Adli Mansur. Vallankaappauksen jälkeen Mursi vangittiin syytettynä oppositioaktivistien murhiin yllyttämisestä presidenttinä sekä vankilapakojen järjestämisestä ja poliisien murhista vuoden 2011 kansannousun aikaan.


title: Mohammed Mursi

text: 21. huhtikuuta 2015 egyptiläinen tuomioistuin tuomitsi Mursin 20 vuoden vankeusrangaistukseen mielenosoittajien pidätysten ja kidutusten määrämiseltä. Kovemmista syytteistä mielenosoittajien tappamisesta luovuttiin aiemmin. Mursi sai 16. toukokuuta kuolemantuomion vuoden 2011 massavankilapakoon liittyvistä asioista. Mursin lisäksi tapahtumista tuomittiin kuolemaan 105 muuta muslimiveljeskunnan jäsentä. Euroopan unioni arvosteli kuolemantuomioita kansainvälisen oikeuden Egyptille antamien velvoitteiden vastaisina. Marraskuussa 2016 kuolemantuomio peruttiin, ja tuomioistuin määräsi, että tapauksesta on järjestettävä uusi oikeudenkäynti.


title: Mohammed Mursi

text: Mursi sai kesäkuussa 2016 elinkautisen vankeustuomion laittoman järjestön johtamisesta ja 15 vuoden tuomion valtion turvallisuuteen liittyvien asiakirjojen varastamisesta.


title: Leukismi

text: Leukismi on synnynäinen muutos pigmentin tuotannossa, jonka seurauksena tummempi pigmentti puuttuu. Linnuilla höyhenys voi näyttää haalistuneelta. Albinismi vaikuttaa vain melaniiniin, leukismi kaikkiin pigmentteihin.


title: Leukismi

text: Muun muassa geenien CD117, ET ja MITF (joka aiheuttaa mikroftalmiaa) mutaatiot voivat aiheuttaa leukismia.


title: Njagan

text: Njagan () on nuori teollisuuskaupunki Venäjän Hantien ja mansien autonomisen piirikunnan länsiosissa. Kaupunki sijaitsee linnuntietä 230 kilometriä piirikunnan pääkaupunki Hanti-Mansijskista luoteeseen ja 1 730 kilometriä Moskovasta itäkoilliseen.


title: Njagan

text: Aluehallinnollisesti kaupunki muodostaa oman 54 890 asukkaan kaupunkipiirin. Kaupunkipiiriä ympäröi maaseutuvaltainen Oktjabrskojen piirin (32 224 as.).


title: Njagan

text: Teollisuuskaupungin talous pohjautuu alueen raaka-aineisiin ja sisältää petrokemian tuotanto- ja jalostustoimintaa, energiantuotantoa ja metsäteollisuutta. Kaupungissa ja sen lähistöllä toimivat muun muassa venäläis-brittiläinen öljy-yhtiö TNK-BP (TNK-Njagan) ja pääosin suomalaisomisteinen OAO Fortum, joka rakentaa piirikunnan lounaisosiin myös uutta voimalaitoskapasiteettia (Njaganin voimalaitokset, Няганская ГРЭС).


title: Njagan

text: Fortumin Nyagan GRES -voimala vihittiin käyttöön Njaganissa 24.9.2013. Maakaasua polttoaineenaan käyttävä kaasukombilaitos koostuu kolmesta yksiköstä ja sen arvioidaan valmistuttuaan tuottavan 9,8 terawattituntia sähköä vuositasolla, mikä vastaa noin 3,1 miljoonan venäläisen kodin energiankulutusta. Ensimmäinen yksikkö valmistui ja otettiin käyttöön maaliskuussa 2013, toinen on suunniteltu otettavaksi käyttöön 2013 loppuun mennessä, viimeinen 2014 loppuun mennessä.


title: Njagan

text:
Voimalan vihkitilaisuudessa 24.9.2013 voimalan avasivat seremoniallisesti Venäjän federaation presidenttin Vladimir Putin ja Suomen presidentti Sauli Niinistö. Kyseessä on merkittävä investointi, joka kattaa kolmanneksen kaikista suomalaisista investoinneista Venäjälle vuodesta 1991. Investointiohjelma maksaa Fortumille kaikkiaan noin 4,5 miljardia euroa.
Kaupunkiin saapuu rautatie Serovista ja Ivdelista Sovetskin kautta. Ympärivuoden liikennöitävissä oleva maantieverkko oli vielä 2000-luvulle tultaessa paikallinen, eikä ulottunut piirikunnan pääkaupunkiin tai naapurialueen Ivdeliin saakka. Vuonna 2008 avattiin kuitenkin Jekaterinburgiin johtava maantie ja myös piirikunnan pääkaupunkiin Hanty-Mansijskiin johtaa maantieyhteys. Noin 15 kilometriä kaupungin itäpuolella on Njaganin lentokenttä.


title: Alajärven kaupunginkirjasto

text: Alajärven kaupunginkirjasto on Alajärvellä kaupungintalon vieressä sijaitseva kirjastorakennus. Kirjasto on rakennettu Arkkitehtitoimisto Alvar Aalto & Co:n suunnitelmien ja Aallon vuonna 1966 tekemän hallintokeskussuunnitelman pohjalta. Rakennus valmistui 1991 ja avattiin yleisölle tammikuussa 1992. Kirjaston sisustussuunnittelun on tehnyt Aallon toimistosta sisustusarkkitehti Varpu Lönnström.


title: Rantakangas

text: Rantakangas on kylä Alajärvellä, entisen Lehtimäen kunnan alueella. Rantakankaassa asuu noin 50 ihmistä, ja siellä sijaitsee myös Kylätalo Metso, missä joka pääsiäisenä järjestetään jokavuotinen pääsiäiskokko ja muuta toimintaa. Kylätaloa on käytetty myös erilaisissa häissä ja kokouksissa.


title: Rantakangas

text: Rantakangas kuuluukin pohjoislehtimäen kyliin, ja sieltä on kotoisin myös Alajärven Ankkureissa pelaava Tero Rantakangas.


title: Rantakangas

text: Rantakangas sijaitsee Lehtimäen taajamasta noin 10 kilometriä Alajärven keskustaan päin, kantatie 68:n varrella.


title: Isä ja me

text: Isä ja me () on vuonna 1947 ensi-iltansa saanut yhdysvaltalainen komediaelokuva. Elokuvan on ohjannut Michael Curtiz, ja komedian pääosissa näyttelevät William Powell ja Irene Dunne Clarence Day Seniorina ja tämän Vinnie-vaimona. Sivuosissa näyttelevät Elizabeth Taylor kauniina Mary-nimisenä tyttönä, johon Clarencen vanhin poika ihastuu, sekä Edmund Gwenn, ZaSu Pitts, Jimmy Lydon ja Martin Milner.


title: Isä ja me

text: Elokuvan on sovittanut Donald Ogden Stewart Howard Lindsayn ja Russel Crousen Broadway-näytelmästä "Isä ja me" (1939), joka perustuu Clarence Day kirjoittamaan samannimiseen omaelämäkertaan (1935).


title: Isä ja me

text: "Isä ja me" sai ensi-iltansa Yhdysvalloissa 14. elokuuta 1947 Skowheganissa Mainessa. Suomessa elokuvan ensi-ilta oli 29. lokakuuta 1948. Elokuvan on tuottanut Warner Bros. -yhtiö.


title: Isä ja me

text: "Isä ja me" tuotti yli 6 miljoonaa dollaria maailmanlaajuisesti ja oli Warner Brothersin vuoden 1947 tuottoisin elokuva.


title: Isä ja me

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Isä ja me

text: Elokuvalla on Rotten Tomatoes -sivustolla 91 prosentin ”tuore”-arvosana.


title: Isä ja me

text: Kuusi vuotta "Isä ja me" -elokuvan ensi-illasta tehtiin samanniminen televisiosarja, jonka pääosissa näyttelevät Leon Ames ja Lurene Tuttle. Televisiosarjaa esitettiin marraskuusta 1953 ja heinäkuuhun 1955 CBS-kanavalla.


title: Hanna Hurskainen

text: Hanna Hurskainen (s. 11. syyskuuta 1989) on suomalainen koripalloilija. Laiturina pelaava Hurskainen on Oulun NMKY:n kasvatti. Hän on pelannut Naisten Korisliigassa neljä kautta.


title: Hanna Hurskainen

text: Hurskainen aloitti koripallon 12-vuotiaana. Hän varttui Oulussa mutta muutti koripallon vuoksi Tampereelle. Hän pelasi BC Nokian joukkueessa SM-sarjaa vuosina 2007–2009 ja I-divisioonaa kaudella 2009–2010. Vuodesta 2010 lähtien hän on pelannut Tampereen Pyrinnössä. Naisten I-divisioonaa pelannut Pyrintö nousi Naisten Korisliigaan kaudeksi 2014–2015. Joukkue sijoittui runkosarjassa yhdeksänneksi ja karsiutui pudotuspeleistä. Hurskainen pelasi kauden 4,3 pisteen ja 3,5 levypallon ottelukohtaisilla keskiarvoilla.


title: Hanna Hurskainen

text: Hurskainen teki Pyrinnön kanssa jatkosopimuksen kaudelle 2015–2016. Lääkärinopinnot häiritsivät hänen kauteen valmistautumistaan.


title: Hanna Hurskainen

text: Pyrinnön päävalmentaja Roope Tähkä kuvaili Hurskaista vuonna 2015 hyväkuntoiseksi pelaajaksi, joka on tarkka kolmen pisteen heittojen heittäjä.


title: Annika Heinisuo

text:
Annika Porkkala (os. Heinisuo) (s. 6. maaliskuuta 1988) on suomalainen koripalloilija. Laiturina pelaava Heinisuo on Tampereen Pyrinnön kasvatti. Hän on pelannut SM-sarjassa neljänä kautena.
Heinisuo pelasi kasvattajaseuransa Tampereen Pyrinnön joukkueessa SM-sarjaa kaudella 2005–2006 18 ottelussa 3,9 pisteen keskiarvolla. Tämän jälkeen hän jatkoi SM-sarjassa BC Nokian joukkueessa kolmen kauden ajan, ja vielä kauden ajan I-divisioonassa. Syksystä 2010 kevääseen 2014 Heinisuo pelasi Pyrinnössä I-divisioonaa.


title: Maiju Kekki

text: Maiju Kekki (s. 11. syyskuuta 1981) on suomalainen koripalloilija. Sentterinä pelaava Kekki on Joensuun Katajan kasvatti. Hän on pelannut Tapiolan Hongassa ja Tampereen Pyrinnössä SM-sarjaa.


title: Maiju Kekki

text: Kekki pelasi vuosina 2001–2003 muutamia otteluita SM-sarjassa Tapiolan Hongan joukkueessa. SM-sarjakaudella 2004–2005 hän pelasi Pyrinnössä 3,2 pisteen ja 2,4 levypallon ottelukohtaisilla keskiarvoilla. Hän pelasi I-divisioonaa Pyrinnössä vuosina 2008−2012.


title: Maiju Kekki

text: Kekki pelasi Suomen maajoukkueessa 12 B-nuorten, 13 A-nuorten ja viisi alle 20-vuotiaiden maaottelua.


title: Jussi Herlin

text: Jussi Herlin (s. 1984) on Kone Oyj:n hallituksen jäsen ja Kone Oyj:n hallituksen puheenjohtajan Antti Herlinin poika. Hän on opiskellut kansantaloustiedettä Aalto-yliopistossa. Hän on ollut Kone Oyj:n hallituksessa vuodesta 2012. Herlin työskenteli konsulttina Accenturella vuosina 2012-2014. Hän on naimissa Carina Herlinin kanssa.


title: Kesäkapina

text: Kesäkapina on Jaakko Pakkasvirran ohjaama elokuva vuodelta 1970.


title: Kesäkapina

text: Aikalaiskritiikeissä nähtiin elokuvan ajankohtaisuus ja puitiin elokuvaa erityisesti yhteiskunnallisesta näkökulmasta. Näkökulman arvoa sinänsä ei kiistetä, ja useimmat pitävät elokuvaa siltäkin kannalta ansiokkaana. Kriittisimmän arvion esittää Hufvudstadsbladetissa kirjoittanut Greta Brotherus, jonka mielestä elokuva ei kykene tuomaan esiin sanomaansa vaan sisältää hajanaisia katkelmia, joista ei synny yhteiskuntakritiikkiä.


title: Kesäkapina

text: Televisioesityksen yhteydessä kirjoittaneen kriitikon mielestä kollaasimaisen elokuvan keskushenkilö on valokuvamalli Susanna (Titta Karakorpi), mutta kiinnostavimpana hahmona hän pitää tämän loikoilevaa, "kulutusfasistista yhteiskuntaa" vihaava veljeä, jonka nimi on Veli (Hannu Oravisto). Elokuva heijastaa kriitikon mukaan 1960-luvun lopun intomielistä ajankuvaa.


title: Kesäkapina

text: Elokuva julkaistin dvd-levyllä syyskuussa 2013.


title: Aatamin puvussa... ja vähän Eevankin (vuoden 1940 elokuva)

text: Aatamin puvussa ja vähän Eevankin on Ossi Elstelän ohjaama elokuva vuodelta 1940. Elokuva perustuu Agapetuksen romaaniin "Aatamin puvussa ja vähän Eevankin" (1928), jonka pohjalta on valmistunut neljä samannimistä elokuvaa. Elokuva oli Ossi Elstelän ensimmäinen ohjaustyö. Päärooleissa näyttelevät Tauno Palo, Sirkka Sipilä, Leo Lähteenmäki ja Jalmari Rinne. Nimensä mukaisesti elokuvan juoni kulkee alastomuuden varassa. Sirkka Sipilän voimistelu alastomana herätti kohua..


text: Maalaiskomediassa kaverukset proviisori Himanen sekä luutnantti Paavo Kehkonen viettävät kesälomaa eräällä saarella. Kun he ovat veneilemässä, he huomaavat miehen heiluttavan erään saaren rannassa. Mies on viimeistä lomapäiväänsä viettävä asemapäällikkö, jolla on kiire päästä kaupunkiin aamuun mennessä. Himanen ja Kehkonen lupaavat viedä asemapäällikön kaupunkiin, mutta veneen moottorin hajoaa ja paikalliset asukkaat luulevat jokaista heistä vuorollaan vankikarkuriksi. Kaiken lisäksi miehet menettävät vaatteensa ja joutuvat juoksentelemaan lähes tai kokonaan alastomana pitkin metsiä. Himanen eksyy maalaistalon pihakoivuun, mutta nimismies tytär Allia auttaa hänet pois, kun hän esiintyy naisena hämärässä. Himanen rakastuu Alliin talossa viettämänsä yön aikana, vaikka tyttö luulee häntä edelleen naiseksi.


title: Jørgensen

text: Jørgensen on tanskalainen ja norjalainen sukunimi, joka merkitsee Jørgenin poikaa. Ruotsissa ja Suomessa nimi esiintyy muodossa "Jörgensen" Nimi on tai on ollut muun muassa seuraavilla henkilöillä:Krag-Jørgensen on Norjassa 1800-luvun lopulla kehitetty pulttilukkokivääri.


title: The Master (vuoden 1989 elokuva)

text: The Master () on vuonna 1989 julkaistu hongkongilainen toiminta/taisteluelokuva. Elokuvan pääosia esittävät mm Jet Li, Yuen Wah, Crystal Kwok, Jerry Trimble, Rueben Gonzáles, Guy Fadollone, Derek Annunciation, Michael Burke, Camille Carrigan, Wayne Post ja George Cheung. Elokuvan on ohjannut Tsui Hark.


title: Kogalym

text: Kogalym () on nuori öljyntuotantoalueen kaupunki Venäjän Hantien ja mansien autonomisen piirikunnan pohjoisosassa. Kaupunki sijaitsee linnuntietä vajaa 130 kilometriä öljykeskus Surgutista pohjoiskoilliseen ja 2 200 kilometriä Moskovasta koilliseen.


title: Kogalym

text: Aluehallinnollisesti kaupunki muodostaa oman 58 337 asukkaan Kogalymin kaupunkipiirin, josta väestöstä 58 181 luetaan varsinaisen Kogalymin kaupungin asukkaiksi. Kaupunkipiiriä ympäröivä alue on osa laajaa Surgutin piiriä (113 515 as.).


title: Kogalym

text: Surgutista pohjoiseen kohti Jamalin Nenetsiaa vievä maantie- ja rautatieyhteys kulkee kaupungin kautta. Kaupungissa on lentoasema.


title: New World (Lauri Ylösen albumi)

text: New World on Lauri Ylösen ensimmäinen sooloalbumi, joka julkaistiin 30. maaliskuuta 2011. Albumi sisältää sellaisia Ylösen tekemiä kappaleita, jotka eivät sopineet The Rasmuksen tyyliin. Albumilta julkaistiin singleinä kappaleet ”Heavy” ja ”In The City”. Albumi sijoittui Suomen virallisella albumilistalla parhaimmillaan sijalle 2.


title: New World (Lauri Ylösen albumi)

text: 15. marraskuuta 2011 EMI uutisoi, että levystä julkaistaan "New World Special Edition" -erikoispainos saman kuukauden lopulla.Kappaleet 2–7 Lauri Ylönen on kirjoittanut yhteistyössä Pauli Rantasalmen kanssa, muut yksin.


title: Brad Richardson

text: Bradley Richardson (s. 4. helmikuuta 1985 Belleville, Ontario) on kanadalainen jääkiekkoilija, joka pelaa tällä hetkellä keskushyökkääjänä NHL-seura Arizona Coyotesin riveissä. Keväällä 2012 hän oli voittamassa Los Angeles Kingsin paidassa seuran ensimmäistä Stanley Cupia.